CELEX: 52011PC0841
Language: mt
Date: 2011-12-07
Title: Proposta għal REGOLAMENT TAL-KUNSILL li jistabbilixxi Strument għall-Kooperazzjoni fis-Sikurezza Nukleari

|
			
		
		
		52011PC0841
		
			Proposta għal REGOLAMENT TAL-KUNSILL li jistabbilixxi Strument għall-Kooperazzjoni fis-Sikurezza Nukleari /* KUMM/2011/0841 finali - 2011/0414 (CNS) */
			
				
		
		
			
			   	MEMORANDUM TA' SPJEGAZZJONI
1.           KUNTEST TAL-PROPOSTA
Sa minn kmieni fis-snin disgħin (1990s)
l-appoġġ għall-promozzjoni tas-sikurezza nukleari u salvagwardji
nukleari f’pajjiżi terzi saru parti essenzjali mix-xogħol
tal-Komunità, kemm fl-Ewropa Ċentrali kif ukoll fil-pajjiżi ta' dik
li kienet l-Unjoni Sovjetika, taħt il-komponenti tal-programm ta'
sikurezza nukleari tal-programmi TACIS u PHARE. Mill-2007 il-kooperazzjoni dwar
is-sikurezza nukleari ġiet estiża biex tinkludi 'pajjiżi terzi'
taħt l-Istrument għall-Kooperazzjoni għas-Sikurezza Nukleari,
filwaqt li l-Istrument għal Assistenza ta' Qabel l-Adeżjoni (IPA)
ipprovda għall-kooperazzjoni fis-sikurezza nukleari mal-pajjiżi
involuti fil-proċess ta' adeżjoni mal-UE.
L-inċident ta' Chernobyl fl-1986 enfasizza
l-importanza globali tas-sikurezza nukleari. L-inċident ta' Fukushima
Daiichi fl-2011 ikkonferma l-ħtieġa li jitkomplew l-isforzi biex
titjieb is-sikurezza nukleari biex tilħaq l-ogħla standards.
Iż-żewġ inċidenti wrew biċ-ċar li l-konsegwenzi
tas-saħħa, soċjali, ambjentali u ekonomiċi ta'
inċident nukleari jistgħu jestendu sew lil hinn mill-fruntieri
nazzjonali u, potenzjalment, madwar id-dinja.
L-importanza tas-sikurezza nukleari kienet
rikonoxxuta mill-Kunsill tal-Unjoni Ewropea fir-Riżoluzzjoni tiegħu
tat-18 ta' Ġunju 1992 dwar il-problemi teknoloġiċi tas-sikurezza
nukleari li enfasizzat “l-importanza partikolari li jagħti lis-sikurezza
nukleari fl-Ewropa, u għalhekk jitlob lill-Istati Membri u
lill-Kummissjoni li jadottaw bħala l-objettiv fundamentali u ta' prijorità
tal-kooperazzjoni tal-Komunità fil-qasam nukleari, b'mod partikolari
mal-pajjiżi l-oħrajn Ewropej, … li jġibu l-installazzjonijiet
nukleari tagħhom konformi mal-livelli ta' sikurezza ekwivalenti ma' dawk
li jintużaw fil-Komunità …”. 
Il-Komunità ddeċidiet li
taċċedi mal-Konvenzjoni dwar is-Sikurezza Nukleari fl-1999 u
mal-Konvenzjoni Konġunta dwar is-Sikurezza fil-Ġestjoni tal-Fjuwil
Użat u dwar is-Sikurezza fil-Ġestjoni tal-Iskart Radjuattiv fl-2005,
iż-żewġ Konvenzjonijiet bl-għan li jsaħħu
l-miżuri nazzjonali u l-kooperazzjoni internazzjonali f’dawn l-oqsma. 
Il-Kunsill tal-Unjoni Ewropea adotta
d-Direttiva 2009/71/Euratom tal-25 ta' Ġunju 2009, li tistabbilixxi qafas
Komunitarju għas-sikurezza nukleari ta' installazzjonijiet nukleari sabiex
jinżamm u jiġi promoss it-titjib kontinwu tas-sikurezza nukleari u
r-regolamentazzjoni tagħha. Fl-2011 il-Kunsill tal-Unjoni Ewropea adotta
wkoll id-Direttiva li biha stabbilixxa qafas Komunitarju
għall-ġestjoni responsabbli u sikura ta' fjuwil użat u skart
radjuattiv. Dawn id-direttivi u l-istandards għolja ta' sikurezza nukleari
u skart radjuattiv u l-ġestjoni tal-fjuwil maħruq implimentati
fl-Unjoni Ewropea huma eżempji li jistgħu jintużaw biex
jinkoraġixxu pajjiżi terzi jadottaw standards għolja simili.
Il-Komunità diġà tipprattika
kooperazzjoni mill-qrib, skont il-Kapitolu 10 tat-Trattat tal-Euratom,
mal-Aġenzija Internazzjonali tal-Enerġija Atomika (IAEA), kemm
fir-rigward tas-salvagwardji nukleari (lejn l-objettivi tal-Kapitolu 7 tat-Tieni
Titolu tat-Trattat tal-Euratom), kif ukoll fir-rigward tas-sikurezza nukleari. 
Il-promozzjoni ta' kooperazzjoni regolatorja u
ta' forom oħra ma' ekonomiji emerġenti l-promozzjoni ta'
approċċi, regoli, standards u prattiki tal-UE huma l-għanijiet
tal-politika esterna tal-istrateġija Ewropa 2020.
Sabiex l-Unjoni Ewropea twettaq ir-rwol
tagħha bħala attur globali fil-promozzjoni ta' sigurtà
strateġika u tal-bniedem, huwa essenzjali li l-Komunità jkollha
l-kapaċità u l-mezzi sabiex tirreaġixxi għall-isfidi li jqumu
fil-qasam tas-sikurezza nukleari, il-protezzjoni mir-radjazzjoni u salvagwardji
nukleari fi kwalunkwe pajjiż terz, filwaqt li tibni fuq l-esperjenza
tal-Komunità u tal-Istati Membri tagħha, f’dawn l-oqsma, fi ħdan
l-Unjoni Ewropea. Fid-dawl ta' dan, l-istrument propost
għall-Kooperazzjoni fis-Sikurezza Nukleari (INSC) se jkompli l-azzjonijiet
mibdija fid-disgħinijiet (1990s) fl-Ewropa Ċentrali u
fil-pajjiżi ta' dik li kienet l-Unjoni Sovjetika li kien ġie
estiż mill-2007 lejn il-'pajjiżi terzi'. 
Huwa mistenni li l-motivazzjonijiet
bażiċi li wasslu għal involviment f'kooperazzjoni ma'
pajjiżi terzi se jibqgħu validi matul il-perjodu 2014 sa l-2020.
Madankollu, hekk kif proġetti ewlenin imwettqa taħt l-INSC
(partikolarment dawk relatati mar-rimedjazzjoni tas-sit ta' Chernobyl u
proġetti ta' titjib ta' impjanti nukleari) il-biċċa l-kbira
tagħhom se jkunu lesti sa l-2014, dan se jħoll ir-riżorsi biex
ikunu jistgħu jiġi indirizzati oqsma problematċi oħra. Rimedjazzjoni
ta' siti tal-minjieri (il-wirt ta' tħaffir tal-minjieri tal-uranju, li ma
kienx jirrispetta r-rekwiżiti ambjentali bażiċi), ir-rimi ta'
fjuwil użat, il-ġestjoni tal-iskart u d-diżattivazzjoni
tal-installazzjonijiet għandhom jiġu ttrattati bħala programm
ta' prijorità.
Qed isseħħ ukoll bidla fl-intervent
tal-Unjoni Ewropea, minn għajnuna teknika lejn kooperazzjoni. Hu jiffoka
fuq attivitajiet ċentrali maħsuba biex itejbu l-kultura tas-sikurezza
nukleari, il-protezzjoni u s-salvagwardji kontra r-radjazzjoni .
Taħt il-Programmi Qafas tal-Euratom
għar-riċerka u l-innovazzjoni hemm azzjonijiet li
jinkoraġġixxu l-prevenzjoni u t-taffija ta' inċidenti gravi u
fit-titjib tal-protezzjoni mir-radjazzjoni bil-għan li titjieb il-kultura
tas-sikurezza. Ftehimiet bilaterali ta' kooperazzjoni internazzjonali taħt
il-Euratom dwar is-sikurezza nukleari għandhom ukoll jiġu meqjusa
bħala mod addizzjonali li jikkontribwixxi biex titjieb is-sikurezza
nukleari, il-ħarsien mir-radjazzjoni u l-ġestjoni sikura ta' skart
radjuattiv, permezz ta' iżjed sforzi ta' riċerka u innovazzjoni ma'
pajjiżi msieħba terzi.
It-tagħlimiet meħuda wara
l-inċident ta' Fukushima-Daiichi se jkollhom rwol importanti fit-titjib
tas-sikurezza nukleari fis-snin li ġejjin. Ir-riżultati
tal-valutazzjonijiet komprensivi u trasparenti tar-riskju u s-sikurezza
tal-Istati Membri tal-UE ("stress tests"), li huma mistennija li
jiġu estiżi għal pajjiżi ġirien tal-UE u possibbilment
pajjiżi terzi oħra, huma mistennija li jkollhom impatt konsiderevoli
fid-disinn, l-operazzjoni, il-manutenzjoni u r-regolamentazzjoni tal-impjanti
nukleari. L-esperjenza miksuba fi ħdan l-UE se tkun importanti għal
pajjiżi terzi oħra.
Il-kooperazzjoni taħt l-INSC għandha
tkun kumplimentari għal dik ipprovduta mill-Unjoni Ewropea taħt
strumenti ta' kooperazzjoni tal-iżvilupp oħra, u l-miżuri
adottati għandhom ikunu konsistenti mal-qafas ta' politika strateġika
ġenerali tal-Komunità Ewropea għall-pajjiżi msieħba
kkonċernati. Minħabba l-impenji internazzjonali relatati mat-titjib
tas-sikurezza nukleari, il-kooperazzjoni taħt l-INSC għandha
tisfrutta aktar is-sinerġiji mal-Programmi Qafas tal-Euratom għal
attivitajiet ta' riċerka u taħriġ nukleari.
2.           RIŻULTATI TAL-KONSULTAZZJONIJIET
MA' PARTIJIET INTERESSATI U TAL-VALUTAZZJONIJIET TAL-IMPATT
Konsultazzjoni Pubblika
Il-Kummissjoni organizzat konsultazzjoni
pubblika mis-26 Novembru 2010 sal-31 ta' Jannar 2011 dwar finanzjament futur
għall-azzjoni esterna tal-UE. Dan il-proċess kien ibbażat fuq
kwestjonarju onlajn akkumpanjat minn dokument ta' kuntest intitolat 'Liema
finanzjament għall-azzjoni esterna tal-UE wara l-2013?" imħejji
mis-servizzi involuti tal-Kummissjoni u l-EEAS. Il-220 kontribuzzjoni li waslu
bi tweġiba għall-konsultazzjoni pubblika jirriflettu spektrum wiesa'
u divers li jirrappreżenta l-varjetà ta' strutturi, fehmiet u tradizzjonijiet
li jikkaratterizzaw l-azzjoni esterna tal-Komunità. 
B’mod ġenerali, it-tweġibiet ma
kinux jissuġġerixxu l-ħtieġa għal bidla sostanzjali
fl-istruttura kurrenti tal-istrumenti eżistenti. Madankollu, bosta
kwistjonijiet ġew identifikati li huma relevanti għall-INSC u, kif
xieraq, jiġu kkunsidrati fit-tħejjija tar-Regolament il-ġdid.
Il-maġġoranza ta' dawk li
wieġbu (madwar 70%) ikkonfermat li l-intervent finanzjarju tal-UE
jipprovdi valur miżjud sostanzjali fl-oqsma ta' politika ewlenin
appoġġati permezz tal-istrumenti finanzjarji tal-UE għal Azzjoni
Esterna. Il-kriterju tal-valur miżjud tal-UE huwa msemmi minn ħafna
minn dawk li wieġbu, bħala l-mutur prinċipali għall-futur:
l-UE għandha tisfrutta l-vantaġġ komparattiv tagħha marbut
mal-preżenza globali tagħha fil-qasam, il-firxa wiesgħa ta'
għarfien espert tagħha, in-natura sopranazzjonali tagħha,
ir-rwol tagħha bħala dik li tiffaċilita l-koordinazzjoni, u
l-ekonomiji tal-kobor. 
Kważi dawk kollha li wieġbu (92%)
jappoġġaw approċċ aktar differenzjat, imfassal
għas-sitwazzjoni tal-pajjiż benefiċjarju, ibbażat fuq
kriterji sammi u effiċjenti għall-ġbir tad-dejta, sabiex
jiġu użati bħala mezz biex jiżdied l-impatt tal-istrumenti
finanzjarji tal-UE. 
Iktar minn żewġ terzi ta' dawk li
wieġbu jemmnu li l-interessi tal-UE huma ikkunsidrati
biżżejjed fl-azzjoni esterna tagħha, u li dawn
tal-aħħar għandhom ikunu ibbażati sa ċertu punt fuq
il-valuri u l-prinċipji tal-UE u fuq l-għanijiet tal-iżvilupp
tal-pajjiżi msieħba. Bil-kontra, il-minoranza tqis li l-azzjoni
esterna tal-UE għandha tikkonċentra aktar fuq l-interessi proprji
tal-UE fl-ekonomija globali, partikolarment fir-rigward ta' ekonomiji
emerġenti. 
Maġġoranza kbira ta' dawk li
wieġbu tappoġġja enfasi aktar qawwi fuq sistemi
għall-monitoraġġ u l-evalwazzjonijiet għall-istrumenti
futuri u għall-implimentazzjoni ta' proġetti/programmi. 
F'dak li jirrigwarda l-mezzi biex tittejjeb
il-viżibilità tal-finanzjament estern tal-UE,
il-maġġoranza tal-partijiet interessati tappoġġja sforzi
akbar fil-qasam ta' attivitajiet ta' informazzjoni u komunikazzjoni, b'mod
partikolari fil-pajjiżi benefiċjarji; Madankollu, il-viżibilità
tal-UE tidher li tiġi moqdija aħjar minn politiki effettivi,
strateġiji u preżenza f'pajjiżi terzi, aktar milli minn infiq
addizzjonali għall-komunikazzjoni.
L-ideat tat-tisħiħ tar-rwol ta'
koordinazzjoni tal-UE fost donaturi oħra u l-iżgurar li
l-imsieħba implimentattivi jagħtu aktar viżibbiltà għal
fondi tal-UE jirċievu wkoll appoġġ qawwi mill-partijiet
interessati. 
Valutazzjoni tal-Impatt
Il-Kummissjoni wettqet Valutazzjoni
tal-Impatt, fejn analizzat erba' għażliet kif ġej:
(a)                   
Ebda azzjoni ulterjuri mill-UE (l-ebda Strument ta'
Kooperazzjoni u Sikurezza Nukleari). Xi attivitajiet ta' kooperazzjoni dwar
is-sikurezza nukleari li setgħu jiġu inklużi fl-istrumenti ta'
kooperazzjoni ġeografika u jiġu implimentati bħala tali.
Madankollu dan jista' joħoloq kumplikazzjonijiet mal-bażi
ġuridika u l-implimentazzjoni mhux sodisfaċenti minħabba
n-natura teknika għolja tal-kwistjonijiet.
(b)                   
'L-ebda bidla' (il-kooperazzjoni ma' pajjiżi
terzi tibqa' taħt ir-Regolament eżistenti INSC). Din l-alternattiva
ma tippermettix li jiġu inkorporati t-tagħlimiet li ttieħdu,
ir-reviżjoni tal-kamp ta' applikazzjoni ġeografiku u li jiġu
stabbiliti l-kriterji għal kooperazzjoni u l-prijoritajiet fir-regolament.
Se tintilef l-opportunità biex jitjiebu l-implimentazzjoni u l-effettività
tar-Regolament.
(c)                   
Jiġi emendat ir-Regolament INSC. Ir-Regolament
emendat jista' jipprovdi għal reviżjoni tal-kamp ta' applikazzjoni
ġeografiku biex jiġu inklużi l-pajjiżi terzi kollha
(inklużi dawk attwalment koperti mill-Istrument
għall-Preadeżjoni (IPA)) u jiġu speċifikati l-prijoritajiet
u l-kriterji għal kooperazzjoni. Dan iwassal għal simplifikazzjoni u
implimentazzjoni aktar effiċjenti milli huwa l-każ bir-Regolament
attwali.
(d)                   
Strument ġdid, li jista' jinkludi l-kamp ta'
applikazzjoni kurrenti tal-INSC apparti parti tal-kamp ta' applikazzjoni
tal-istrument eżistenti għall-Istabbiltà (IFS). Dan jista' jipprovdi
approċċ unit lejn is-sikurezza, is-sigurtà u s-salvagwardji
nukleari('3S'); madankollu, jkun hemm bżonn bażi legali doppja
(it-Trattat Euratom u t-Trattat dwar il-Funzjonament tal-Unjoni Ewropea).
Il-bażi legali doppja aktarx twassal għal żieda fil-kumplessità
fl-implimentazzjoni u tipperpetwa l-ħtieġa ta' koordinazzjoni
mill-qrib ma' azzjonijiet oħra ta' mitigazzjoni tar-riskji (kimiċi u
biojoloġiċi).
L-alternattiva li jiġi emendat
ir-Regolament instab li hija ppreferuta. F'paragun mal-alternattivi 'l-ebda
bidla' u 'Strument ġdid', din tippermetti kontinwità u l-użu
tal-esperjenza ta' sistema ippruvata sewwa, filwaqt li ssolvi numru ta'
kwistjonijiet li ġew identifikati, inkluż għarfien aktar
ċar tal-limiti ta' intervent. Dan, kif ukoll l-użu ta' bażi
legali waħda (meta mqabbla mal-alternattiva ta' strument ġdid),
jissimplifikaw l-implimentazzjoni.
3.           L-ELEMENTI LEGALI TAL-PROPOSTA
Il-bażi legali kurrenti tar-Regolament
INSC huwa t-Trattat li jistabbilixxi l-Komunità Ewropea huwa t-Trattat
tal-Enerġija Atomika ('it-Trattat Euratom') u b’mod partikolari l-Artikolu
203 tiegħu. Meta jiġi kkunsidrat il-qafas leġiżlattiv
għas-sikurezza nukleari fil-livell tal-UE u l-fatt li l-kamp ta'
applikazzjoni rivedut ma jinvolvix bidla fil-bażi legali, dan għandu
jibqa’ l-każ bir-Regolament futur.
Sussidjarjetà u Proporzjonalità
B'27 Stat Membru li jaġixxu fi ħdan
politiki u strateġiji komuni, l-UE waħdeha għandha l-massa
kritika biex tirrispondi għall-isfidi globali, filwaqt li l-azzjoni
tal-Istati Membri tista' tkun limitata u frammentata, bi proġetti li ta'
sikwit huma żgħar wisq biex jagħmlu differenza sostenibbli
fil-qasam. Din il-massa kritika wkoll tpoġġi lill-UE
f'pożizzjoni aħjar biex tmexxi djalogu politiku ma' gvernijiet
imsieħba.
L-UE hija f'pożizzjoni unikament newtrali
u imparzjali biex tirnexxi fl-azzjoni esterna f'isem l-Istati Membri u
magħhom, u tagħti kredibbiltà msaħħa fil-pajjiżi fejn
taħdem. Tinsab fl-aħjar pożizzjoni biex tieħu r-rwol ta'
mexxej globali għan-nom taċ-ċittadini tagħha.
4.           IMPLIKAZZJONIJIET BAġITARJI 
Il-Kummissjoni tipproponi li talloka
EUR 70 biljun għall-perijodu 2014-2020 għal strumenti esterni[1]. L-allokazzjoni prevista
għall-INSC matul il-perjodu 2014 sa l-2020 huwa EUR 631.1 miljun
(EUR 560 miljun fi prezzijiet tal-2011). L-impenji baġitarji annwali
indikattivi INSC huma identifikati fit-tabella hawn taħt. 
 Sena || 2014 || 2015 || 2016 || 2017 || 2018 || 2019 || 2020 || L-AMMONT TOTALI 
 Allokazzjoni tal-INSC (F'miljuni ta' EUR) || 84.9 || 86.6 || 88.3 || 90.1 || 91.9 || 93.7 || 95.6 || 631.1 
L-allokazzjonijiet finanzjarji indikattivi
għal kull għan speċifiku huma stipulati fl-Istqarrija
Finanzjarja Leġiżlattiva.
5.           ELEMENTI FAKULTATTIVI 
Simplifikazzjoni
L-Artikoli ta' natura orizzontali ġew
imħassra peress li huma koperti bir-Regolament Nru …. /… li
jistabbillixxi r-regoli komuni ta' implimentazzjoni tal-istrumenti ta' finanzjament
tar-relazzjonijiet esterni. 
Sabiex jiġu ssimplifikati
l-programmazzjoni u l-implimentazzjoni tad-definizzjoni tal-INSC, qed jiġi
pprovdut anness ma' dan ir-Regolament tal-kriterji għal kooperazzjoni u
l-prijoritajiet tematiċi u ġeografiċi għall-għażla
ta' proġetti ta' kooperazzjoni. 
Spjegazzjoni tal-akbar artikoli
tar-Regolament u t-tibdiliet relattivi attwali tal-INSC kurrenti
TITOLU I -
Għanijiet
L-Artikolu 1
– Suġġett u kamp ta' applikazzjoni
L-Artikolu 1 jistipula l-għanijiet u
l-kamp ta' applikazzjoni tar-Regolament. Ir-Regolament se japplika
għall-pajjiżi terzi kollha (kif spjegat iktar fl-Anness). 
Tliet għanijiet speċifiċi huma
stabbiliti:
(a) il-promozzjoni ta' kultura effettiva ta'
sikurezza nukleari u l-implimentazzjoni tal-ogħla standards ta' sikurezza
nukleari u protezzjoni mir-radjazzjoni; 
(b) ġestjoni responsabbli u sikura ta'
fjuwil użat u skart radjuattiv, id-diżattivazzjoni u r-rimedjazzjoni
ta' dawk li kienu siti u stallazzjonijiet nukleari;
(c) it-twaqqif tal-oqfsa u l-metodoloġiji
għall-applikazzjoni ta' salvagwardji effiċjenti u effettivi ta'
materjali nukleari f'pajjiżi terzi.
Rigward ir-Regolament attwali tal-INSC
il-preżentazzjoni hi ssimplifikata. L-Artikoli 1 u 2 tal-INSC kurrenti
twaħħdu. L-Artikolu jiddefinixxi l-oqsma ewlenin ta' kooperazzjoni,
filwaqt li l-Anness jiddefinixxi miżuri speċifiċi.
TITOLU II –
Programmar u allokazzjoni ta' fondi
Artikolu 2 – Dokumenti ta' Strateġija
Dan l-artikolu jistipula li d-dokument(i)
tal-istrateġija multi-annwali għandhom jikkostitwixxu l-bażi
ġenerali għall-kooperazzjoni b'hekk ifasslu l-strateġija
tal-Unjoni għal kooperazzjoni taħt ir-Regolament.
Artikolu 3 – Programmi indikattivi
multiannwali
Dan l-Artikolu jistipula li l-programmi
indikattivi multiannwali għandhom jistabbilixxu l-oqsma ta' prijorità
magħżula għall-finanzjament, l-għanijiet
speċifiċi, ir-riżultati mistennija u l-indikaturi ta'
prestazzjoni u l-allokazzjonijiet finanzjarji indikattivi.
TITOLU III -
Implimentazzjoni
Dan it-Titolu kien issimplifikat ħafna
peress li l-Artikolu 4 jistipula li d-Deċiżjoni għandha
tiġi implimentata skont ir-Regolament Nru …. /… li jistabbillixxi r-regoli
komuni ta' implimentazzjoni tal-istrumenti ta' finanzjament tar-relazzjonijiet
esterni.
Titolu IV –
Dispożizzjonijiet finali
Dan it-titolu
jipprovdi id-definizzjoni tal-ammont tar-referenza finanzjarja
(l-Artikolu 7) u d-dħul fis-seħħ (l-Artikolu 8).
L-ANNESS
L-Anness dwar miżuri u kriterji
speċifiċi appoġġjati li japplikaw għal kooperazzjoni
dwar is-sikurezza nukleari ġie introdott sabiex tkompli
s-simplifikazzjoni tal-korp tat-test tar-Regolament u l-implimentazzjoni
tiegħu, billi jiġu ddefiniti l-oqsma tal-kooperazzjoni, tekniċi
u l-kamp ta' applikazzjoni ġeografiku, il-kriterji
għall-kooperazzjoni u l-prijoritajiet.
Taħt it-termini tal-proposta, l-Anness
jista' jiġi emendat bl-użu ta' proċedura eħfef milli kien
ikun meħtieġ għar-Regolament sħiħ (l-Artikolu 5
tar-Regolament).
L-Anness jiddefinixxi l-miżuri
speċifiċi appoġġjati mir-Regolament (verżjoni riveduta
tal-INSC kurrenti li tiddefinixxi mill-ġdid l-oqsma ta' kooperazzjoni),
il-kriterji għall-kooperazzjoni fis-sikurezza nukleari mal-pajjiżi
terzi, il-prijoritajiet u l-koordinazzjoni. Il-kriterji
għall-kooperazzjoni jqisu u jsegwu essenzjalment dawk proposti mill-Kunsill
fl-2008.
2011/0414 (CNS)
Proposta għal
REGOLAMENT TAL-KUNSILL
li jistabbilixxi Strument
għall-Kooperazzjoni fis-Sikurezza Nukleari
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi
l-Komunità Ewropea tal-Enerġija Atomika, u b’mod partikolari l-Artikolu 203
tiegħu,
Wara li kkunsidra l-proposta tal-Kummissjoni
Ewropea,
Wara li kkunsidra l-opinjoni tal-Parlament
Ewropew[2],
Li jaġixxi skont proċedura
leġiżlattiva speċjali,
Billi:
(1)              
Dan ir-Regolament jikkostitwixxi wieħed
mill-istrumenti li jipprovdi appoġġ dirett għall-politika
esterna tal-Unjoni Ewropea, ser jissostitwixxi r-Regolament Nru 300/2007
tal-Parlament Ewropew u tal-Kunsill tad-19 ta' Frar 2007 li jistabbilixxi
Strument għall-Kooperazzjoni dwar is-Sikurezza Nukleari[3] li jiskadi fil-31 ta' Diċembru
2013.
(2)              
L-Unjoni Ewropea hija fornitur ewlieni ta'
assistenza ekonomika, finanzjarja, teknika, umanitarja u makro-ekonomika
tal-pajjiżi terzi. Ir-Regolament preżenti huwa parti mill-qafas
imfassal għall-ippjanar tal-kooperazzjoni u l-għoti ta' assistenza
mmirati biex jagħtu appoġġ lill-promozzjoni ta' livell
għoli tas-sikurezza nukleari, il-protezzjoni mir-radjazzjoni u
l-applikazzjoni ta' salvagwardji effiċjenti u effettivi ta' materjali
nukleari f' pajjiżi terzi.
(3)              
L-inċident ta' Chernobyl fl-1986 enfasizza
l-importanza globali tas-sikurezza nukleari. L-inċident ta' Fukushima
Daiichi fl-2011 ikkonferma l-ħtieġa li jitkomplew l-isforzi biex
titjieb is-sikurezza nukleari sal-ogħla standards. Sabiex jinħolqu
l-kundizzjonijiet ta' sikurezza meħtieġa biex jiġu eliminati
il-perikli għall-ħajja u s-saħħa tal-pubbliku, il-Komunità
Ewropea tal-Enerġija Atomika (il-'Komunità') għandha tkun tista'
tappoġġja is-sikurezza nukleari fil-pajjiżi terzi.
(4)              
Billi taġixxi fi ħdan politiki komuni u
strateġiji mal-Istati Membri tagħha, l-Unjoni Ewropea waħedha
għandha massa kritika biex tirrispondi għall-isfidi globali u hija
wkoll fl-aħjar pożizzjoni biex tikkoordina l-kooperazzjoni ma'
pajjiżi terzi.
(5)              
Permezz tad-Deċiżjoni tal-Kummissjoni
1999/819/Euratom[4]
il-Komunità ffirmat il-Konvenzjoni tal-1994 dwar is-Sikurezza Nukleari.
Bid-Deċiżjoni tal-Kummissjoni 2005/510/Euratom[5] il-Komunità wkoll iffirmat
il-Konvenzjoni Konġunta dwar is-Sikurezza fil-Ġestjoni tal-Fjuwil
Użat u dwar is-Sikurezza fil-Ġestjoni tal-Iskart Radjuattiv.
(6)              
Sabiex jinżamm u jiġi promoss it-titjib
kontinwu tas-sikurezza nukleari u r-regolamentazzjoni tagħha, il-Kunsill
adotta d-Direttiva 2009/71/Euratom tal-25 ta' Ġunju 2009 li
tistabbilixxi qafas Komunitarju għas-sikurezza nukleari ta'
stallazzjonijiet nukleari[6].
Il-Kunsill adotta wkoll id-Direttiva 2011/70/Euratom
tad-19 ta' Lulju 2011 li tistabbilixxi qafas Komunitarju
għall-ġestjoni responsabbli u sikura ta' fjuwil użat u skart
radjuattiv[7].
Dawn id-Direttivi u l-istandards għolja ta' sikurezza nukleari u skart
radjuattiv u l-ġestjoni tal-fjuwil maħruq implimentati fl-Unjoni huma
eżempji li jistgħu jintużaw biex jinkoraġixxu pajjiżi
terzi biex jadottaw standards għolja simili.
(7)              
Il-promozzjoni ta' kooperazzjoni regolatorja u ta'
forom oħra ma' ekonomiji li qed jemerġu u l-promozzjoni ta'
approċċi, regoli, standards u prattiki tal-Unjoni huma
l-għanijiet tal-politika esterna tal-istrateġija Ewropa 2020.
(8)              
L-Istati Membri tal-Unjoni huma partijiet
firmatarji tat-Trattat tan-Nonproliferazzjoni u l-Protokoll Addizzjonali.
(9)              
Il-Komunità diġà tipprattika kooperazzjoni
mill-qrib, skont il-Kapitolu 10 tat-Trattat tal-Euratom, mal-Aġenzija
Internazzjonali tal-Enerġija Atomika (IAEA), kemm fir-rigward
tas-salvagwardji nukleari (lejn l-objettivi tal-Kapitolu 7 tat-Tieni
Titolu tat-Trattat tal-Euratom) kif ukoll fir-rigward tas-sikurezza nukleari. 
(10)          
Hemm bżonn partikolari li l-Komunità tkompli
bl-isforzi tagħha b'appoġġ għall-applikazzjoni ta'
salvagwardji effikaċi ta' materjali nukleari f'pajjiżi terzi, billi
tibni fuq l-attivitajiet ta' salvagwardja tagħha stess fi ħdan
l-Unjoni.
(11)          
Huwa mifhum li responsabbilità għas-sikurezza
tal-istallazzjoni għandha tkun f'idejn l-operatur u l-Istat li għandu
ġurisdizzjoni fuq l-installazzjoni.
(12)          
Filwaqt li assistenza esterna tal-Unjoni
għandha ħtiġijiet finanzjarji li dejjem qed jiżdiedu,
is-sitwazzjoni ekonomika u baġitarja tal-Unjoni tillimita r-riżorsi
disponibbli għal din l-għajnuna. Il-Kummissjoni għalhekk
għandha tfittex l-aktar użu effiċjenti tar-riżorsi
disponibbli permezz, partikolarment, tal-użu ta' strumenti finanzjarji
b’effett ta' ingranaġġ. Tali l-effett ta' ingranaġġ
jiżdied billi wieħed jippermetti l-possibbiltà tal-użu u
l-użu mill-ġdid tal-fondi investiti u ġġenerati mill-istrumenti
finanzjarji. 
(13)          
Sabiex jiġu żgurati kundizzjonijiet uniformi
għall-implimentazzjoni ta' dan ir-Regolament, għandhom jiġu
kkonferiti setgħat implimentattivi fuq il-Kummissjoni. 
(14)          
Is-setgħat implimentattivi li jirrigwardaw
l-ipprogrammar u l-finanzjament tal-azzjonijiet appoġġati taħt
dan ir-Regolament għandhom jiġu eżerċitati skont
ir-Regolament (UE) Nru 182/2011 tal-Parlament Ewropew u tal-Kunsill
tas-16 ta' Frar 2011 li jistabbilixxi r-regoli u
l-prinċipji ġenerali dwar il-mekkaniżmi għall-kontroll mill-Istati
Membri tal-eżerċizzju tal-Kummissjoni tas-setgħat
tal-implimentazzjoni[8].
B'kunsiderazzjoni tan-natura ta' dawk l-atti implimentattivi, partikolarment
in-natura tal-orjentazzjoni politika tagħhom jew l-implikazzjonijiet
finanzjarji tagħhom, il-proċedura ta' eżaminazzjoni għandha
fil-prinċipju tintuża għall-adozzjoni tagħhom, ħlief
għal miżuri implimentattivi tekniċi ta' skala finanzjarja
żgħira. Il-Kummissjoni għandha tadotta atti implimentattivi
applikabbli immedjatament fejn f'każijiet debitament ġustifikati
relatati mal-bżonn għal reazzjoni rapida mill-Unjoni, ikunu
meħtieġa minħabba raġunijiet imperattivi ta' urġenza.
(15)          
Regoli u proċeduri komuni
għall-implimentazzjoni ta' strumenti tal-Unjoni għal azzjoni esterna
huma stabbiliti fir-Regolament (UE) Nru../… tal-Parlament Ewropew u tal-Kunsill
ta' ....
(16)          
L-organizzazzjoni u l-funzjonament tas-Servizz
Ewropew għall-Azzjoni Esterna huma deskritti fid-Deċiżjoni
tal-Kunsill 2010/427/UE,
ADOTTAT DAN IR-REGOLAMENT:
TITOLU
I
OBJETTIVI
Artikolu 1
Suġġett u kamp ta' applikazzjoni
L-Unjoni Ewropea għandha tiffinanzja miżuri
sabiex tappoġġa l-promozzjoni ta' livell għoli ta' sikurezza
nukleari, ta' protezzjoni minn radjazzjoni u l-applikazzjoni ta' salvagwardji
effiċjenti u effikaċi ta' materjal nukleari f'pajjiżi terzi
skont id-dispożizzjonijiet ta' dan ir-Regolament. 
1.                      
L-għanijiet speċifiċi li ġejjin
għandhom jiġu segwiti:
(a)         
il-promozzjoni ta' kultura effettiva ta' sikurezza
nukleari u l-implimentazzjoni tal-ogħla standards ta' sikurezza nukleari u
protezzjoni mir-radjazzjoni;
(b)         
ġestjoni responsabbli u sikura ta' fjuwil
użat u skart radjuattiv, diżattivazzjoni u rimedjazzjoni ta' dawk li
kienu siti nukleari u stallazzjonijiet;
(c)         
it-twaqqif tal-oqfsa u l-metodoloġiji
għall-applikazzjoni ta' salvagwardji effiċjenti u effettivi ta'
materjali nukleari f'pajjiżi terzi.
2.                      
Il-progress globali fil-ksib tal-għanijiet
speċifiċi imsemmija hawn fuq għandu jiġi evalwat,
rispettivament, permezz tal-indikaturi tal-prestazzjoni li ġejjin:
(a)         
l-għadd u l-importanza ta' kwistjonijiet
identifikati matul missjonijiet ta' reviżjoni tal-esperti tal-IAEA rilevanti;
(b)         
l-istatus tal-iżvilupp ta' fjuwil użat,
l-iskart nukleari u strateġiji tad-diżattivazzjoni, il-qafas
rispettiv leġiżlattiv u regolatorju u l-implimentazzjoni
tal-proġetti;
(c)         
l-għadd u l-importanza ta' kwistjonijiet
identifikati fir-rapporti rilevanti tal-IAEA dwar is-salvagwardji nukleari.
3.                      
Il-Kummissjoni għandha tiżgura li
l-miżuri adottati huma konsistenti mal-qafas politiku strateġiku
ġenerali tal-Unjoni fil-qafas għall-pajjiż imsieħeb, u
partikolarment mal-għanijiet tal-iżvilupp tagħha u ta' politiki
u programmi ta' kooperazzjoni ekonomika.
4.                      
Miżuri speċifiċi
appoġġjati minn dan ir-Regolament u l-kriterji li japplikaw għal
kooperazzjoni dwar is-sikurezza nukleari huma dettaljati fl-Anness.
5.                      
Kooperazzjoni finanzjarja, ekonomika u teknika
pprovduta taħt dan ir-Regolament għandha tkun kumplimentarja
għal dik ipprovduta mill-Unjoni taħt strumenti oħra ta'
kooperazzjoni għall-iżvilupp.
TITOLU
II
L-IPROGRAMMAR
U ALLOKAZZJONI INDIKATTIVA TA' FONDI
Artikolu 2
Dokumenti ta' Strateġija 
1.                      
Il-kooperazzjoni tal-Unjoni taħt dan
ir-Regolament għandha tiġi implimentata fuq il-bażi ta'
dokumenti ta' strateġija multi-annwali.
2.                      
Id-dokument ta' strateġija multi-annwali
għandu jikkostitwixxi l-bażi ġenerali għall-kooperazzjoni u
għandu jiġi stabbilit għal perjodu sa seba’ snin. Hu għandu
jistabbilixxi l-istrateġija tal-Unjoni għall-kooperazzjoni taħt
dan ir-Regolament, b'kunsiderazzjoni tal-ħtiġijiet tal-pajjiżi
konċernati, il-prijoritajiet tal-Unjoni, is-sitwazzjoni internazzjonali u
l-attivitajiet tal-imsieħba prinċipali.
3.                      
Id-dokumenti ta' istrateġija se jkollhom
l-għan li jipprovdu qafas koerenti għall-kooperazzjoni bejn l-Unjoni
u l-pajjiżi msieħba jew ir-reġjuni kkonċernati, konsistenti
mal-għan globali u l-kamp ta' applikazzjoni, mal-objettivi,
il-prinċipji u l-politika tal-Unjoni. 
4.                      
Il-preparazzjoni ta' dokumenti ta' strateġija
għandha tapplika prinċipji tal-effettività tal-għajnuna:
appartenenza nazzjonali, sħubija, koordinazzjoni, armonizzazzjoni,
allinjament għall-pajjiż destinatarju jew għas-sistemi
reġjonali, responsabilità reċiproka u orjentazzjoni lejn
ir-riżultati.
5.                      
Id-dokument ta' strateġija għandu
jiġi approvat mill-Kummissjoni skont il-proċedura ta' eżami
msemmija fl-Artikolu 15 (3) tar-Regolament ta' Implimentazzjoni
Komuni. Id-dokumenti ta' strateġija jistgħu jiġu riveduti f'nofs
il-perjodu jew kull meta jkun meħtieġ skont l-istess proċedura.
Madankollu, din il-proċedura m'għandhiex tkun meħtieġa
għall-aġġornamenti tal-istrateġija li ma jaffettwawx żoni
prijoritarji inizjali u l-objettivi stipulati fid-dokument.
Artikolu 3
Il-programmi indikattivi multiannwali
1.                      
Il-programmi indikattivi multiannwali se jitfasslu
fuq il-bażi tad-dokumenti ta' strateġija msemmija fl-Artikolu 2.
Il-programmi indikattivi multiannwali għandhom normalment ikopru perjodu
ta' minn minn 2 sa 4 snin.
2.                      
Il-programmi indikattivi multiannwali għandhom
jistabbilixxu l-oqsma ta' prijorità magħżula għall-finanzjament,
l-għanijiet speċifiċi, ir-riżultati mistennija u
l-indikaturi ta' prestazzjoni u l-allokazzjonijiet finanzjarji indikattivi,
kemm globalment kif ukoll għal kull qasam ta' prijorità, u li jinkludu
riżerva raġonevoli ta' fondi mhux allokati; din tista' tingħata,
fejn ikun xieraq, fil-forma ta' firxa jew ta' minimu. 
3.                      
Il-programmi multiannwali indikattivi
għandhom, fil-prinċipju, ikunu bbażati fuq djalogu
mal-pajjiżi msieħba jew reġjun(i) li jinvolvu l-partijiet
interessati, sabiex jiġi żgurat li dak il-pajjiż jew reġjun
ikkonċernat ikollu biżżejjed appartenenza tal-proċess u
biex jiġi inkoraġġit l-appoġġ għal
strateġiji nazzjonali ta' żvilupp.
4.                      
Il-programmi indikattivi multiannwali għandhom
jiġu adottati skont il-proċedura ta' eżami msemmija
fl-Artikolu 15 (3) tar-Regolament ta' Implimentazzjoni Komuni. 
5.                      
Il-programmi indikattivi multiannwali għandhom
jiġu riveduti kif meħtieġ, b'kunsiderazzjoni ta' kwalunkwe
eżaminazzjoni tad-dokumenti rilevanti ta' strateġija f'konformità
mal-istess proċedura. Madankollu,
il-proċedura tal-eżami m'għandhiex tkun meħtieġa
għal modifiki li l-programmi indikattivi multiannwali, li jagħmlu
aġġustamenti tekniċi, jassenjaw mill-ġdid fondi fi
ħdan l-allokazzjonijiet għal kull qasam ta' priorità, jew iżidu
jew inaqqsu d-daqs inizjali tal-allokazzjoni indikattiva b'inqas minn 20%,
kemm-il darba dawn il-modifiki ma jaffettwawx l-oqsma prijoritarji inizjali u
l-miri stipulati fid-dokument. Kull miżura teknika bħal dawn
għandha tiġi kkomunikata fi żmien xahar lill-Parlament Ewropew u
lill-Kunsill. 
TITOLU
III
L-IMPLIMENTAZZJONI
Artikolu 4
Implimentazzjoni
Dan ir-Regolament għandu jiġi
implimentat skont ir-Regolament Nru …. /….tal-Parlament Ewropew u tal-Kunsill
ta' … li jistabbilixxi l-implimentazzjoni komuni tar-regoli
għall-istrumenti tal-iffinanzjar tar-relazzjonijiet esterni, minn issa 'l
quddiema imsejjaħ 'ir-Regolament ta' Implimentazzjoni Komuni'.
TITOLU
IV
DISPOŻIZZJONIJIET
FINALI
Artikolu 5
Modifikazzjoni tal-Anness
L-Anness għal dan ir-Regolament jista'
jiġi modifikat skont il-proċedura ta' eżami prevista fl-Artikolu
15 (3) tar-Regolament ta' Implimentazzjoni Komuni.
Artikolu 6
Kumitat
Il-Kummissjoni għandha tiġi
megħjuna mill-Kumitat ta' Kooperazzjoni tas-Sikurezza Nukleari. Dak
il-kumitat għandu jikun kumitat skont it-tifsira tar-Regolament (UE) Nru
182/2011.
Artikolu 7
Servizz Ewropew għall-Azzjoni Esterna
L-applikazzjoni ta' dan ir-Regolament
għandha tkun skont id-Deċiżjoni tal-Kunsill 2010/427 UE, li
tistabbilixxi l-organizzazzjoni u l-funzjonament tas-Servizz Ewropew
għall-Azzjoni Esterna.
Artikolu 8
L-ammont tar-referenza finanzjarja
1.                      
L-ammont ta' referenza finanzjarja
għall-implimentazzjoni ta' dan ir-Regolament tul il-perjodu 2014 sal-2020
huwa ta' EUR 631 100 000
2.                      
L-approprjazzjonijiet annwali għandhom
jiġu awtorizzati mill-awtorità baġitarja fil-limiti tal-qafas
finanzjarju multiannwali.
Artikolu 9
Dħul fis-seħħ
Dan ir-Regolament għandu jidħol
fis-seħħ fit-tielet jum wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea. 
Huwa għandu japplika mill-1 ta'
Jannar 2014.
Dan
ir-Regolament għandu jorbot fl-intier tiegħu u għandu japplika
direttament fl-Istati Membri skont it-Trattati.
Magħmul fi Brussell,
                                                                       Għall-Kunsill
                                                                       Il-President
L-ANNESS 
Miżuri
speċifiċi appoġjati u l-kriterji li japplikaw għal
kooperazzjoni dwar is-sikurezza nukleari 
Dan ir-Regolament jappoġġja
l-promozzjoni ta' sikurezza nukleari ta' livell għoli, il-protezzjoni
mir-radjazzjoni u l-applikazzjoni ta' salvagwardji effiċjenti u effettivi
f'pajjiżi terzi madwar id-dinja li qed ifittxu l-kooperazzjoni f'dawn
l-oqsma. Dan l-Anness jiddefinixxi l-miżuri speċifiċi
appoġġjati u l-kriterji għall-kooperazzjoni, inkluż
il-prijoritajiet.
Miżuri speċifiċi
appoġġjati 
Il-miżuri li ġejjin jistgħu
jiġu appoġġjati biex jintlaħqu l-għanijiet stabbiliti
fl-artikolu 1 ta' dan ir-Regolament.
(a)                   
Il-promozzjoni ta' kultura effettiva ta' sikurezza
nukleari u l-implimentazzjoni tal-ogħla standards ta' sikurezza nukleari u
protezzjoni kontra r-radjazzjoni fil-livelli kollha, b'mod partikolari permezz
ta' :
–              
appoġġ kontinwu għall-korpi
regolatorji, organizzazzjonijiet ta' appoġġ tekniku, u r-rinfurzar
tal-qafas regolatorju, partikolarment dwar l-attivitajiet ta' liċenzjar,
inkluż l-eżaminazzjoni u s-segwitu ta' valutazzjonijiet effettivi u
komprensivi ta' riskju u sikurezza ('stress tests');
–              
il-promozzjoni ta' oqfsa, proċeduri u sistemi
regolatorji effikaċi li jiżguraw protezzjoni adegwata kontra radjazzjoni
jonizzanti minn materjali radjuattivi, b'mod partikolari minn sorsi radjuattivi
ta' attività għolja, u r-rimi tagħhom mingħajr periklu;
–              
it-twaqqif ta' arranġamenti effettivi
għall-prevenzjoni tal-inċidenti b'konsegwenzi radjoloġiċi
kif ukoll il-mitigazzjoni ta' tali konsegwenzi jekk iseħħu
(pereżempju, il-monitoraġġ tal-ambjent fil-każ ta' rilaxxi
radjuattivi, id-disinn u l-implimentazzjoni ta' attivitajiet ta' mitigazzjoni u
rimedju), u għall-miżuri ta' ppjanar għall-emerġenzi,
preparatezza u rispons, protezzjoni ċivili u riabilitazzjoni.
–              
appoġġ lill-operaturi nukleari,
f'każijiet eċċezzjonali, taħt ċirkostanzi
speċifiċi u ġġustifikati tajjeb fil-qafas ta' miżuri
ta' segwitu tal-valutazzjonijiet komprensivi ta' sikurezza u ta' riskju
('istress tests'); 
(b)                   
Ġestjoni responsabbli u sikura ta' fjuwil
użat u skart radjuattiv, diżattivazzjoni u rimedjazzjoni ta' dawk li
kienu siti nukleari u stallazzjonijiet, b'mod partikolari permezz ta' :
–              
kooperazzjoni mal-pajjiżi terzi fil-qasam ta'
karburant nukleari użat u l-ġestjoni tal-iskart radjoattiv
(jiġifieri t-trasport, il-pretrattament, it-trattament,
l-ipproċessar, il-ħżin u r-rimi) inkluż l-iżvilupp ta'
strateġiji speċifiċi u oqfsa għal ġestjoni responsabbli
ta' fjuwil nukleari moħli u skart radjuattiv; 
–              
 l-iżvilupp u l-implimentazzjoni ta'
strateġiji u oqfsa għad-diżattivazzjoni ta' stallazzjonijiet
eżistenti, għal r-riabilitazzjoni ta' dawk li kienu siti nukleari u
siti storiċi relatati mat-tħaffir għall-uranju, u għall-irkupru
u l-ġestjoni ta' oġġetti u materjal radjuattiv mgħarraq
fil-baħar;
–              
It-twaqqif tal-qafas u l-metodoloġiji
regolatorji meħtieġa (inklużi l-metodi forensiċi nukleari)
għall-implimentazzjoni ta' salvagwardji nukleari, inklużi
l-kontabilità u l-kontroll kif suppost ta' materjali fissili fil-livell Statali
u fil-livell tal-operaturi;
–              
Miżuri li jippromwovu l-kooperazzjoni
internazzjonali (anke fil-qafas ta' organizzazzjonijiet internazzjonali
rilevanti, b'mod partikolari tal-IAEA) fl-oqsma msemmija hawn fuq, inklużi
l-implimentazzjoni u l-monitoraġġ ta' Konvenzjonijiet u Trattati
internazzjonali, l-iskambju ta' informazzjoni, bini ta' kapaċità u
t-taħriġ fil-qasam ta' sikurezza u riċerka nukleari.
Dawn il-miżuri għandhom jinkludu
element sostanzjali ta' trasferiment ta' know-how sabiex isaħħu
s-sostenibbiltà tar-riżultati miksuba. Dawn għandhom jiġu
implimentati permezz ta' kooperazzjoni mal-awtoritajiet, ir-regolaturi nukleari
u l-organizzazzjonijiet ta' sostenn tekniku tagħhom u, f'każijiet
speċifiċi, mal-operaturi nukleari tal-pajjiżi terzi Il-miżuri
għandhom ukoll ikunu appoġġjati billi jiġu sfruttati aktar
is-sinerġiji ma' azzjonijiet diretti u indiretti tal-Programmi Qafas
tal-Euratom għar-riċerka u taħriġ nukleari.
Kriterji[9]
Il-kooperazzjoni għandha tkun
ibbażata fuq il-kriterji li ġejjin u l-issodisfar tal-kondizzjonijiet
minn pajjiżi terzi.
1. Il-kriterji ġenerali
–              
Il-kooperazzjoni tista' tkopri l-'pajjiżi
terzi' kollha (Stati Membri mhux fl-UE) madwar id-dinja.
–              
Se tingħata prijorità lill-pajjiżi ta'
Adeżjoni u l-pajjiżi fir-reġjun Ewropew tal-Viċinat.
Approċċi reġjonali ser ikunu ffavoriti.
–              
Pajjiżi bi dħul għoli għandhom
ikunu inklużi biss biex jippermettu għal miżuri
eċċezzjonali li għandhom jitwettqu, per eżempju wara
inċident nukleari maġġuri, jekk ikun meħtieġ u xieraq.
–              
Fehim komuni u fehim reċiproku bejn
il-pajjiż terz u l-Unjoni Ewropea għandu jiġi kkonfermat permezz
ta' talba formali lill-Kummissjoni, li tikkommetti lill-Gvern rispettiv.
–              
Pajjiżi terzi li jixtiequ jikkooperaw
mal-Unjoni Ewropea għandhom jikkonformaw totalment mal-prinċipji ta'
non-proliferazzjoni. Għandhom ukoll ikunu partijiet mill-konvenzjonijiet
rilevanti, fil-qafas tal-IAEA, fuq is-sikurezza u s-sigurtà nukleari jew
ħadu passi li juru impenn sod biex jaderixxu għal tali
konvenzjonijiet. Il-kooperazzjoni mal-Unjoni Ewropea tista' ssir
bil-kundizzjoni tal-adeżjoni jew it-tlestija ta' passi lejn
l-adeżjoni mal-konvenzjonijiet rilevanti. F'każijiet ta'
emerġenza, il-flessibilità għandha, eċċezzjonalment,
tiġi murija fl-applikazzjoni ta' dan il-prinċipju.
–              
Sabiex jiżgura u jimmonitorja l-konformità
mal-għanijiet ta' kooperazzjoni, il-pajjiż terz benefiċjarju
għandu jaċċetta l-prinċipju ta' valutazzjoni
tal-azzjonijiet meħuda. L-evalwazzjoni tagħmilha possibbli biex
wieħed jimmonitorja u jivverifika l-konformità mal-għanijiet miftiehma
u tista' tkun kundizzjoni għat-tkomplija ta' pagament tal-kontribut
tal-Komunità.
–              
Il-kooperazzjoni fl-oqsma tas-sikurezza u
s-salvagwardji nukleari taħt dan ir-Regolament mhijiex immirata lejn
il-promozzjoni tal-enerġija nukleari. 
2. Pajjiżi b'kapaċità
tal-ġenerazzjoni nukleari li ġiet installata
Fil-każ ta'
pajjiżi li jkunu diġà bbenefikaw mill-finanzjament tal-Komunità,
kooperazzjoni addizzjonali għandha tiddependi fuq l-evalwazzjoni
tal-azzjonijiet iffinanzjati mill-baġit Komunitarju u fuq ġustifikazzjoni
xierqa ta' ħtiġijiet ġodda. L-evalwazzjoni għandha
tagħmilha possibbli li tiġi ddeterminata b'mod aktar preċiż
in-natura tal-kooperazzjoni u l-ammonti li jingħataw lil dawk
il-pajjiżi fil-futur. 
Fil-każ tal-pajjiżi li
jeħtieġu kooperazzjoni rapida, konsiderazzjoni għandha
tingħata għal: 
(a)                   
il-grad ta' urġenza ta' intervent
f'pajjiż partikolari, fid-dawl tas-sitwazzjoni rigward is-sikurezza u
s-sigurtà nukleari; u 
(b)                   
is-sinifikat, f’ċerti pajjiżi fejn hemm
pjan ta' programm ambizzjuż għall-iżvilupp tal-kapaċità
tal-ġenerazzjoni nukleari, ta' intervent fil-mument opportun sabiex ikun
żgurat li l-kultura tas-sikurezza u s-sigurtà nukleari tiġi mrawma
b’mod parallel ma' dak il-proċess, partikolarment fir-rigward ta'
skjerament jew it-tisħiħ tal-awtoritajiet regolatorji u
organizzazzjonijiet ta' appoġġ tekniku u l-iżvilupp u
l-implimentazzjoni ta' strateġiji u oqfsa għall-ġestjoni
responsabbli u sikura ta' fjuwil użat u skart radjuattiv.
L-użu
tal-missjonijiet tas-Servizz ta' Reviżjoni Integrat tar-Regolamentazzjoni
(IRRS) tal-IAEA u t-Tim Operazzjonali tal-Eżaminazzjoni tas-Sikurezza
(OSART), ikun meqjus bħala favorevoli għalkemm dan ma jikkostitwixxix
kriterju formali għall-kooperazzjoni tal-UE.
3. Pajjiżi mingħajr kapaċità
tal-ġenerazzjoni nukleari li ġiet installata 
Fil-każ ta'
pajjiżi li għandhom reatturi ta' riċerka iżda ma xtaqux
jiżviluppaw il-kapaċità tal-ġenerazzjoni nukleari,
il-kooperazzjoni ser tjiddependi fuq il-grad ta' urġenza fid-dawl
tas-sitwazzjoni fir-rigward tas-sikurezza u s-sigurtà nukleari.
Fil-każ ta' pajjiżi li jixtiequ
jiżviluppaw il-kapaċità tal-ġenerazzjoni nukleari, kemm jekk
għandhom jew m'għandhomx reatturi għar-riċerka u li
għalihom tqum il-kwistjoni tal-intervent fil-mument opportun biex
jiġi żgurat li kultura ta' sikurezza u s-sigurtà nukleari titrawwem
mod parallel mal-iżvilupp tal-programm tal-ġenerazzjoni nukleari,
speċjalment fir-rigward tat-tisħiħ tal-awtoritajiet regolatorji
u l-organizzazzjonijiet ta' appoġġ tekniku, il-kooperazzjoni se
tikkunsidra l-kredibilità tal-programm tal-iżvilupp tal-enerġija
nukleari, l-eżistenza ta' deċiżjoni governattiva dwar l-użu
tal-enerġija nukleari u t-tfassil preliminari ta' pjan direzzjonali[10].
Għall-pajjiżi
f’din il-kategorija, il-kooperazzjoni għandha primarjament tkun immirata
lejn l-iżvilupp tal-infrastruttura regolatorja meħtieġa,
il-kompetenza teknika tar-regolatur nukleari u tal-organizzazzjoni(jiet)
rispettivi tal-appoġġ tekniku. L-iżvilupp ta' strateġiji u
oqfsa għall-ġestjoni responsabbli u sikura ta' fjuwil użat u
skart radjuattiv għandu jiġi kkunsidrat ukoll, u jekk ikun xieraq,
appoġġjat, inkluż f'pajjiżi li mhux qed jippjanaw jew
iddeċidew li ma jiżviluppawx il-kapaċità tal-ġenerazzjoni
nukleari.
Fil-każ ta' pajjiżi li ma
jaqgħux fil-kategoriji hawn fuq imsemmija, il-kooperazzjoni tista' tkun
ipprovduta fil-każ ta' sitwazzjonijiet ta' emerġenza fir-rigward
tas-sikurezza u s-sigurtà nukleari. Dawn il-pajjiżi għandhom ikunu
jistgħu jibbenefikaw minn ċertu grad ta' flessibilità
fl-applikazzjoni tal-kriterji ġenerali.
Prijoritajiet
Sabiex jinħolqu l-kundizzjonijiet ta'
sikurezza meħtieġa biex jiġu eliminati l-perikli
għall-ħajja u s-saħħa tal-pubbliku, u biex jiġi
żgurat li l-materjali nukleari ma jingħatawx direzzjoni oħra
għal għanijiet barra dawk li hu maħsub għalihom, il-kooperazzjoni
hi diretta primarjament lejn ir-regolaturi nukleari (u l-organizzazzjonijiet
ta' sostenn tekniku tagħhom). L-għan huwa li tkun żgurata
l-kompetenza teknika u l-indipendenza tagħhom u r-rinfurzar tal-qafas
regolatorju, partikolarment dwar l-attivitajiet ta' liċenzjar, inkluż
ir-reviżjoni u segwitu effettiv u komprensiv ta' valutazzjonijiet
tar-riskju u tas-sikurezza ('stress tests').
Prijoritajiet oħra ta' programmi ta'
kooperazzjoni biex jiġu żviluppati fil-kuntest ta' dan ir-Regolament
jinkludu:
–              
l-iżvilupp u l-implimentazzjoni ta'
strateġiji u strutturi responsabbli għall-użu responsabbli u
l-ġestjoni sikura ta' fjuwil użat u skart radjuattiv; 
–              
id-diżattivazzjoni ta' stallazzjonijiet
eżistenti u r-riabilitazzjoni ta' dawk li kienu siti nukleari u siti
storiċi relatati mat-tħaffir għall-uranju, kif ukoll l-irkupru u
l-ġestjoni ta' oġġetti u ta' materjal radjuattiv mgħarrqa
fil-baħar, meta dawn jikkostitwixxu periklu għall-pubbliku.
Kooperazzjoni ma' operaturi ta'
installazzjonijiet nukleari f'pajjiżi terzi se jiġu kkunsidrati
f’sitwazzjonijiet speċifiċi fil-qafas ta' miżuri ta' segwitu
tal-'istress tests'. Tali kooperazzjoni mal-operaturi ta' stallazzjonijiet
nukleari ser teskludi provvista ta' tagħmir.
Koordinazzjoni 
Il-Kummissjoni għandha tikkoordina
l-kooperazzjoni tagħha mal-pajjiżi terzi u ma' organizzazzjonijijiet
li jkunu qed jagħmlu sforzi biex jilħqu objettivi simili, b'mod
partikolari l-organizzazzjonijiet internazzjonali, inkluża b'mod
partikolari l-Aġenzija Internazzjonali dwar l-Enerġija Atomika
(IAEA). Din il-koordinazzjoni għandha tpoġġi lill-Unjoni Ewropea
u l-organizzazzjonijiet ikkonċernati f'pożizzjoni biex jevitaw xi
duplikazzjoni ta' azzjonijiet jew finanzjamernt b'rabta mal-pajjiżi terzi.
Il-Kummissjoni għanha tinvolvi wkoll lill-awtoritajiet kompetenti
tal-Istati Membri u l-operaturi Ewropej biex dan il-kompitu jitwettaq, biex
b'hekk jisfruttaw il-kwalità tal-kompetenza Ewropea fil-qasam tas-sikurezza u
s-salvagwardji nukleari .
DIKJARAZZJONI FINANZJARJA
LEĠIŻLATTIVA GĦALL-PROPOSTI
1.           IL-QAFAS TAL-PROPOSTA/INIZJATTIVA 
              1.1.    It-titlu tal-proposta/inizjattiva 
              1.2.    Il-qasam/l-oqsma
politiku/politiċi kkonċernati fl-istruttura ABM/ABB
              1.3.    In-natura
tal-proposta/inizjattiva 
              1.4.    L-għan(ijiet)

              1.5.    Ir-raġunijiet
għall-proposta/inizjattiva 
              1.6.    il-perjodu
u l-impatt finanzjarju 
              1.7.    Il-metodu(i)
tal-ġestjoni previst(i) 
2.           MIŻURI TA' ĠESTJONI 
              2.1.    Regoli
ta' monitoraġġ u rappurtar 
              2.2.    Sistema
ta' ġestjoni u kontroll 
              2.3.    Miżuri
li jipprevjenu l-frodi u l-irregolaritajiet 
3.           IMPATT FINANZJARJU STMAT
TAL-PROPOSTA/INIZJATTIVA 
              3.1.    Intestatura/i
tal-qafas finanzjarju multiannwali u l-linja/i tal-baġit tan-nefqa
affettwata/i 
              3.2.    L-impatt
stmat fuq in-nefqa 
              3.2.1. Sommarju tal-impatt stmat fuq in-nefqa 
              3.2.2. L-impatt
stmat fuq l-approprjazzjonijiet operattivi 
              3.2.3. L-impatt
stmat fuq l-approprjazzjonijiet ta' natura amministrattiva
              3.2.4. Kompatibbiltà
mal-qafas finanzjarju multiannwali attwali
              3.2.5. Il-parteċipazzjoni
ta' partijiet terzi fil-finanzjament 
              3.3.    L-istima tal-impatt fuq
id-dħul
DIKJARAZZJONI FINANZJARJA LEĠIŻLATTIVA GĦALL-PROPOSTI
1.           IL-QAFAS TAL-PROPOSTA/INIZJATTIVA 
1.1.        It-titlu
tal-proposta/inizjattiva 
L-Istrument
għall-Kooperazzjoni għas-Sikurezza Nukleari (INSC)
1.2.        Il-qasam/l-oqsma politiku/politiċi
kkonċernati fl-istruttura ABM/ABB[11]

Relazzjonijiet
esterni, Kooperazzjoni fis-Sikurezza Nukleari
1.3.        In-natura
tal-proposta/inizjattiva 
¨ Il-proposta/inizjattiva
hija dwar azzjoni ġdida 
¨ Il-proposta/inizjattiva
hija dwar azzjoni ġdida wara proġett pilota/azzjoni preparatorja[12] 
x Il-proposta/l-inizjattiva
għandha x’taqsam mal-estensjoni ta' azzjoni eżistenti 
¨ Il-proposta/inizjattiva
hija dwar azzjoni ġdida ridiretta lejn azzjoni ġdida 
1.4.        Għanijiet
L-Unjoni Ewropea għandha kultura twila tas-sikurezza
nukleari u know-how li kienet żviluppata fl-Ewropa u partijiet oħra
tad-dinja fejn qed tintuża l-enerġija nukleari. Dan diġà kien
il-każ fl-1992 meta tnieda programm Komunitarju biex jgħin
lill-pajjiżi tas-CIS u s-CEEC fit-titjib tal-Impjanti tagħhom
tal-Enerġija Nukleari. 
Il-promozzjoni tal-ogħla standards ta'
sikurezza u sigurtà nukleari ġiet riaffermata bħala objettiv
fundamentali u ta' prijorità għall-kooperazzjoni Komunitarja fil-qasam
nukleari, fil-komunikazzjoni COM2008 (312) datata 22 ta' Mejju 2008
tal-Kummissjoni lill-Kunsill u lill-Parlament Ewropew li tindirizza l-isfida
internazzjonali tas-sikurezza u s-sigurtà nukleari. 
Kwalunkwe pajjiż jaħseb biex juża
l-enerġija nukleari għal skopijiet ċivili għandu
jirrispetta standards rikonoxxuti internazzjonalment dwar sikurezza u s-sigurtà
nukleari. Għal dan se jaffaċċja l-isfida li jiżviluppa
l-kapaċitajiet (kemm ir-riżorsi umani kif ukoll l-infrastruttura) u
li jistabbilixxi l-qafas leġiżlattiv u l-istituzzjonijiet
neċessarji biex jissodisfaw l-obbligi internazzjonali. Fuq il-bażi
ta' esperjenza estensiva, l-UE tista' tipprovdi kontribuzzjoni konsiderevoli
biex ittejjeb is-sikurezza nukleari, il-ħarsien mir-radjazzjoni u
s-salvagwardji permezz tal-Istrument għall-Kooperazzjoni dwar is-Sikurezza
Nukleari, li l-kamp tal-applikazzjoni ġeografiku tiegħu ġie
estiż għall-'pajjiżi terzi' kollha. 
L-intervent tal-Kummissjoni qed jiġi
ttrasferit minn għajnuna teknika lejn kooperazzjoni. Hu jiffoka fuq
l-attivitajiet maħsuba biex itejbu l-protezzjoni u s-salvagwardji
tas-sikurezza nukleari u r-radjazzjoni, inklużi l-istudji, l-iżvilupp
tal-legiżlazzjoni, il-bini tal-istituzzjonijiet, it-titjib
tal-proċeduri u l-metodoloġiji, inkluż għall-ġestjoni
sikura tal-iskart radjuattiv u karburant nukleari użat. Tingħata
attenzjoni partikolari għat-taħriġ fil-pajjiżi
kkonċernati. F'dan il-kuntest, il-valur miżjud tal-azzjoni tal-UE
jinsab fit-tqegħid għad-disponibbiltà tal-pajjiżi terzi,
il-benefiċċju tal-esperjenza tal-UE mibnija fuq l-ogħla
standards għas-sikurezza nukleari, f’kooperazzjoni mill-qrib
mal-Aġenzija Internazzjonali dwar l-Enerġija Atomika (IAEA). 
L-inċident ta' Chernobyl (1986) enfasizza
l-importanza tas-sikurezza nukleari u stabbilixxa biċ-ċar
il-ħtieġa għal approċċ globali biex wieħed
jiffaċċja l-konsegwenzi globali u transkonfinali ta' inċident
nukleari. Il-ħtieġa li jiġu adottati l-ogħla standards
tas-sikurezza nukleari madwar id-dinja riċentament saret saħansitra
aktar evidenti wara l-inċident ta' Fukushima-Daiichi, li qajjem
tħassib serju dwar il-kapaċità ta' installazzjonijiet nukleari
operattivi li tiflaħ il-kundizzjonijiet li jistgħu jiġu imposti
minn avvenimenti naturali maġġuri, inkluż it-terremoti u
l-għargħar. 
Bħala rispons għall-avveniment ta'
Fukushima-Daiichi, il-Kummissjoni Ewropea u l-awtoritajiet nazzjonali talbu
t-twettiq ta' valutazzjonijiet tar-riskju u tas-sikurezza ('stress tests')
komprensivi u trasparenti tal-impjanti nukleari fl-Istati Membri tal-UE.
Ġew miftiehma speċifikazzjonijiet ta' Grupp Ewropew tar-Regolaturi tas-Sikurezza
Nukleari (l-ENSREG) u qed isiru sforzi biex l-eżerċizzju jiġi
estiż għall-pajjiżi terzi (partikolarment fil-viċinat
tal-UE).
L-impatt fuq is-saħħa, ambjentali,
soċjali u ekonomiku ta' inċidenti nukleari f' pajjiżi terzi
fl-UE ġie kkonfermat li potenzjalment ikun għoli ħafna.
Il-ħtieġa li tiġi stabbilita kooperazzjoni effettiva immirata
biex tipprevjeni aċċidenti permezz tal-istabbiliment ta' livelli
għolja ta' sikurezza nukleari qed tiġi affermata mill-ġdid. Xi
pajjiżi ħadu d-deċiżjoni politika li gradwalment
ineħħu l-enerġija nukleari u oħrajn iddeċidew li ma
jibdewx programmi previsti, għadd kbir ta pajjiżi madankollu ser
ikomplu joperaw l-impjanti nukleari u xi wħud x'aktarx li jibnu
oħrajn ġodda. Filwaqt li l-UE tirrikonoxxi li l-użu tal-enerġija
nukleari hija deċiżjoni sovrana, huwa fl-aħjar interess tal-UE
li l-installazzjonijiet jiġu mħaddma b'mod sikur, partikolarment
fil-viċinat tal-UE, u li jittieħed kont kif suppost tal-materjali
nukleari. L-UE se tikkopera ma' pajjiżi u organizzazzjonijiet terzi f’dan
ir-rigward.
1.4.1.     L-għan(ijiet)
strateġiku/ċi multiannwali tal-Kummissjoni fil-mira
tal-proposta/inizjattiva 
L-Unjoni
Ewropea għandha tiffinanzja miżuri ta' appoġġ
għall-promozzjoni ta' sikurezza nukleari ta' livell għoli,
il-protezzjoni mir-radjazzjoni u l-applikazzjoni ta' salvagwardji
effiċjenti u effettivi ta' materjali nukleari f' pajjiżi terzi.
1.4.2.     L-għan(ijiet)
speċifiku/ċi u l-attività(jiet) ABM/ABB ikkonċernata/i 
Għan speċifiku Nru 1
Il-promozzjoni
ta' kultura effettiva ta' sikurezza nukleari u l-implimentazzjoni
tal-ogħla standards ta' sikurezza nukleari u protezzjoni mir-radjazzjoni.
Attività/Attivitajiet tal-ABM/ABB ikkonċernata/i
Għan speċifiku Nru 2
Ġestjoni
responsabbli u sikura ta' fjuwil użat u skart radjuattiv, diżattivazzjoni
u rimedjazzjoni ta' dawk li kienu siti u stallazzjonijiet nukleari;
Attività/Attivitajiet tal-ABM/ABB ikkonċernata/i
Għan speċifiku Nru 3
It-twaqqif
tal-oqfsa u l-metodoloġiji għall-applikazzjoni ta' salvagwardji
effiċjenti u effettivi ta' materjali nukleari f'pajjiżi terzi.
Attività/Attivitajiet tal-ABM/ABB ikkonċernata/i
1.4.3.     Ir-riżultat(i) u l-impatt
mistennija
–              
Il-ħolqien ta' kultura effettiva ta' sikurezza
nukleari u l-implimentazzjoni tal-ogħla standards tas-sikurezza nukleari u
l-protezzjoni mir-radjazzjoni għal installazzjonijiet nukleari u fi
prattiki radjoloġiċi f' pajjiżi terzi;
–              
L-istabbiliment ta' strutturi regolatorji effettivi
dwar is-sikurezza nukleari, inkluż proċeduri u sistemi biex tiġi
żgurata protezzjoni adegwata kontra r-radjazzjonijiet ijonizzanti minn
materjali radjuattivi; 
–              
Stabbiliment ta' arranġamenti effikaċi
għall-prevenzjoni ta' inċidenti b'konsegwenzi radjoloġiċi u
l-miżuri ta' mitigazzjoni ta' tali konsegwenzi jekk dawn iseħħu,
u għal miżuri ta' ppjanar, tħejjija u rispons f'emerġenzi,
ta' protezzjoni ċivili u ta' miżuri ta' rijabilitazzjoni;
–              
Kooperazzjoni u appoġġ internazzjonali
ta' kwistjonijiet tas-sikurezza nukleari li tiżgura li l-ogħla u
l-aktar livelli robusti tas-sikurezza nukleari jkunu fis-seħħ u
jiġu implimentati;
–              
Elaborazzjoni u implimentazzjoni ta'
strateġiji responsabbli dwar ir-rimi ta' karburant moħli,
l-immaniġġjar tal-iskart, d-diżattivazzjoni
tal-istallazzjonijiet, ir-riabilitazzjoni ta' dawk li kienu siti nukleari u
l-irkupru u l-ġestjoni ta' oġġetti u ta' materjal radjuattiv
mgħarrqa fil-baħar jew imferrxa fuq l-art; 
–              
Stabbiliment ta' oqfsa u metodoloġiji
effettivi għat-titjib tas-salvagwardji nukleari madwar id-dinja.
1.4.4.     L-indikaturi
tar-riżultati u l-impatt 
–              
Il-programmi annwali ta' azzjoni jispjegaw
fid-dettall l-attivitajiet li għandhom jiġu mwettqa mill-UE,
inkluż l-għanijiet segwiti permezz l-azzjonijiet rispettivi u
r-riżultati mistennija. Indikaturi speċifiċi huma definiti qabel
l-implimentazzjoni tal-proġetti, bil-ħsieb tal-partikolaritajiet ta'
kull azzjoni. Fl-Artikolu 1 tar-Regolament qed jiġi pprovdut
indikatur wieħed għal kull objettiv għal valutazzjoni
tal-progress globali. 
1.5.        Ir-raġunijiet
għall-proposta/inizjattiva 
Il-bażi legali tal-INSC hu t-Trattat
Euratom, partikolarment l-Artikolu 203.
1.5.1.     Ir-rekwiżit(i) li
għandu/hom jiġi/u ssodisfat/i fuq terminu qasir jew twil ta'
żmien 
Il-proposta
leġiżlattiva tindirizza l-ħtieġa għall-promozzjoni u
l-implimentazzjoni f'pajjiżi terzi tal-ogħla standards ta' sikurezza
nukleari, il-protezzjoni mir-radjazzjoni u salvagwardji effiċjenti u
effettivi ta' materjali nukleari.
1.5.2.     Il-valur miżjud
tal-involviment tal-UE
B’numru
kbir ta' impjanti tal-enerġija nukleari kummerċjali (146 minn 436
madwar id-dinja) u bl-enerġija nukleari tipprovdi għal madwar 30%
tal-produzzjoni tal-elettriku, l-UE akkumulat esperjenza twila fil-qasam
tas-sikurezza nukleari, inkluż id-diżattivazzjoni ta'
installazzjonijiet nukleari u l-ġestjoni ta' skart radjuattiv. Bħala
riżultat kompetenza wiesgħa fid-dominji kollha tas-sikurezza nukleari
hija disponibbli fl-Istati Membri tal-UE. Id-diversità tat-teknoloġiji, li
teħtieġ approċċi differenti, tippermetti
għall-flessibbiltà meħtieġa fl-indirizzar
tal-ħtiġijiet ta' pajjiżi terzi.
L-UE
adottat qafas legali komuni dwar is-sikurezza nukleari u l-ġestjoni
tal-iskart radjuattiv u tal-fjuwil użat. F’dan ir-rigward, l-UE waqqfet
eżempju u tistenna li tikkonvinċi oħrajn sabiex jadottaw
standards simili għoljin.
Quddiem
sfidi dejjem iktar kumplessi, l-ebda prijorità interna tal-UE – is-sigurtà,
it-tkabbir u l-ħolqien tal-impjiegi, il-bidla fil-klima,
l-aċċess għall-enerġija, is-saħħa u l-pandemiji u
migrazzjoni – mhi se tinltaħaq f’iżolament mill-bqija tad-dinja. Fi
żminijiet ta' kriżi ekonomika, approċċ aktar koordinat u
integrat bejn l-UE u l-Istati Membri tagħha permezz ta' programmazzjoni
konġunta jġib aktar valur miżjud, saħħa u
leġittimità akbar, u aktar impatt u effettività.
L-UE
hija f'pożizzjoni unikament newtrali u imparzjali biex tirnexxi fl-azzjoni
esterna f'isem l-Istati Membri u magħhom, u tagħti kredibbiltà
msaħħa fil-pajjiżi fejn taħdem. Hija tinsab fl-aħjar
pożizzjoni biex tieħu r-rwol ta' mexxej globali għan-nom
taċ-ċittadini tagħha.
B'27
Stat Membru li jaġixxu fi ħdan politiki u strateġiji komuni,
l-UE waħdeha għandha l-piż kritiku biex tirrispondi
għall-isfidi globali, filwaqt li l-azzjoni tal-Istati Membri tista' tkun
limitata u frammentata, bi proġetti li ta' sikwit huma żgħar
wisq biex jagħmlu differenza sostenibbli fil-qasam. Din il-massa kritika
wkoll tpoġġi lill-UE f'pożizzjoni aħjar biex tmexxi djalogu
politiku ma' gvernijiet imsieħba. 
Meta
tipprogramma l-kooperazzjoni tagħha, l-UE tagħti attenzjoni
partikolari lill-kapaċità strutturali kif ukoll dik ekonomika
tal-pajjiżi kkonċernati. Il-possibbiltà li wieħed
jirreaġixxi għal ħtiġijiet imprevisti hi maħsuba fi
ħdan ir-Regolament preżenti tal-INCC u kienet saret disponibbli
għall-Ġappun wara l-inċident ta' Fukushima.
L-UE
għandha netwerk ta' ftehimiet internazzjonali fid-dinja kollha, li mhux
komparabbli ma' tal-Istati Membri individwali, li jagħmilhom influwenti fi
kważi l-oqsma kollha tar-relazzjonijiet internazzjonali, inkluża
s-sikurezza nukleari. L-UE għandha rwol ewlieni f’dan il-qasam iżda
teħtieġ tkompli ssaħħaħ il-viżibilità
tagħha. 
L-UE
tista' tagħmel aktar mill-organizzazzjonijiet internazzjonali
l-oħrajn peress li għandha approċċ ħolistiku
għall-iżvilupp u r-relazzjonijiet esterni. Id-diviżjoni
tax-xogħol permezz tal-UE hi komponent kruċjali tal-valur miżjud
tagħha. Permezz tan-netwerk tagħha ta' ftehimiet internazzjonali
mal-imsieħba u l-organizzazzjonijiet madwar id-dinja kollha, l-UE hija
koordinatur naturali, u tista' tinfluwenza kważi l-oqsma kollha
tar-relazzjonijiet internazzjonali, li Stati Membri individwali, li
jaġixxu fi ħdan politiki u strateġiji komuni, ma jistgħux
jagħmlu waħedhom. 
Barra
minn hekk, fi żmien ta' restrizzjonijiet baġitarji, meta diversi
Stati Membri huma mġiegħla biex joħorġu minn setturi u
pajjiżi sħaħ, l-UE hija kapaċi tkompli bir-rwol attiv
tagħha.
1.5.3.     Tagħlimiet minn
esperjenzi simili fl-imgħoddi
L-għeruq
tal-kawżi ta' inċidenti nukleari maġġuri kienu
prinċipalment nuqqas ta' kultura tas-sikurezza nukleari, tas-sikurezza
tad-disinn (l-aspetti tas-sikurezza tad-disinn tal-impjant) u s-sikurezza
operazzjonali. Għalhekk kien meqjus xieraq li programmi ta' kooperazzjoni
għas-sikurezza nukleari tal-Unjoni Ewropea jindirizzaw l-operaturi
nukleari, biex itejbu s-sitwazzjoni fuq il-post, u r-regolaturi nukleari biex
jiżguraw li dawn ikollhom l-indipendenza u l-kapaċità teknika
meħtieġa biex jinfurzaw l-aderenza ma' standards ta' sikurezza
nukleari xierqa. 
F’xi
każijiet, kellu jiġi fornut tagħmir marbut mas-sikurezza biex
jiġi żgurat li każijiet urġenti jkunu riżolti
fil-pront. Madankollu, peress li dawn il-każijiet ġew indirizzati u
l-programmi huma ggwidati mill-prinċipju tal-aktar użu
effiċjenti tar-riżorsi u l-evitar ta' prattiċi li jista'
jkollhom implikazzjonijiet kummerċjali u ta' kompetizzjoni, il-forniment
ta' tagħmir, b' mod ġenerali twaqqaf. 
Taħt
l-INSC, inbdiet kooperazzjoni ma' għadd ta' pajjiżi terzi li kien bi
ħsiebhom jużaw l-enerġija nukleari bħala parti
mit-taħlita tal-enerġija tagħhom (l-hekk imsejħa
"pajjiżi emerġenti"). Il-kooperazzjoni kopriet
prinċipalment il-bini tal-kapaċità tar-regolaturi, l-infrastruttura
regolatorja u l-strateġiji għall-immaniġġjar tal-iskart
biex jiġi żgurat li jkunu żvluppati kultura u qafas
tas-sikurezza nukleari fi stadju bikri biżżejjed. L-għażla
tal-pajjiżi segwiet il-kriterji proposti mill-Kunsill. 
Il-konsegwenzi
ta' inċidenti nukleari jistgħu, sa ċertu punt, jiġu
mitigati mit-tħejjija għall-emerġenzi. Għalhekk,
it-tħejjija għall-emerġenza jeħtieġ li tibqa' parti
importanti tal-programm.
Inċidenti
serji b'konsegwenzi radjoloġiċi kellhom bżonn l-għajnuna
tal-komunità internazzjonali għall-popolazzjoni affettwata u sabiex
jirrestawraw is-siti biex is-sitwazzjoni terġa' tiġi ambjentalment
sikura. Dan kien il-każ fir-rigward Chernobyl meta l-proġetti kbar
ta' kostruzzjoni deħlin fil-fażi finali. Fi programmi futuri
għandha titħalla l-possibbiltà ta' kooperazzjoni ma' pajjiżi
terzi f' dan ir-rigward, jekk ikun meħtieġ u xieraq.
Attivitajiet
tal-passat relatati maċ-ċiklu tal-fjuwil nukleari, l-użu ta'
bastimenti, sottomarini u radjoisotopi nukleari mhux dejjem kien konformi mal-istandards
meħtieġa biex jitħarsu l-popolazzjoni u l-ambjent. Il-gvernijiet
u l-awtoritajiet lokali tħallew bil-kompitu diffiċli li jirrestawraw
is-siti affettwati biex iġibuhom fi stat li jkunu ambjentalment sikuri u
bir-rimi ta' karburant u iskart nukleari użat, li għalihom
il-kooperazzjoni internazzjonali tista' tkun meħtieġa. Din il-parti
tal-programm tas-sikurezza nukleari għandha tkun fost il-prijoritajiet
tal-istrument fil-futur. 
Sabiex
il-fjuwil nukleari wżat u l-iskart nukleari jiġu trattati sew u b'mod
responsabbli, il-programmi dwar is-sikurezza nukleari pprovdew
għall-kooperazzjoni mal-pajjiżi terzi sabiex jiġu stabbiliti
strateġiji u oqfsa nazzjonali għall-fjuwil eżawrit u l-iskart
nukleari. Peress li l-Unjoni Ewropea għadha kemm adottat direttiva
għall-ġestjoni tal-iskart radjuattiv u tal-fjuwil użat,
il-pajjiżi terzi għandhom ikomplu jiġu mħajra li jadottaw
standards għolja simili, il-kooperazzjoni f'dan il-qasam għandha
titkompla wkoll bħala kwistjoni ta' prijorità. 
Il-promozzjoni
tal-kooperazzjoni internazzjonali se tibqa' essenzjali biex tiġi
żgurata koordinazzjoni tal-attivitajiet mill-atturi differenti u
l-aħjar użu tar-riżorsi. L-IAEA se tkompli taqdi rwol
fundamentali f’dan ir-rigward, b’mod partikolari biex jissaħħaħ
ir-Reġim Globali għas-Sikurezza Nazzjonali (il-qafas għall-kisba
tal-implimentazzjoni dinjija ta' livell għoli ta' sikurezza
fl-istallazzjonijiet nukleari). Appoġġ għall-attivitajiet
tal-IAEA, partikolarment dawk ta' natura globali jew reġjonali
għandhom ikomplu jiġu ppjanati, b'viżibbiltà xierqa
għall-azzjonijiet/kontribuzzjonijiet tal-UE.
Wara
l-inċident ta' Fukushima-Daiichi, kwistjonijiet relatati ma'
valutazzjonijiet komprensivi tar-riskju u tas-sikurezza ta' impjanti nukleari
li qed jintużaw ('stress tests') huma mistennija jsiru aktar rilevanti u
jiġu estiżi għal faċilitajiet nukleari oħra,
inklużi reatturi ta' riċerka, faċilitajiet tal-ħażna
interim ta' fjuwil użat, faċilitajiet ta' ħażna u rimi tal-iskart
radjuattiv.
Il-kooperazzjoni
ma' regolaturi nukleari (inkluż l-organizzazzjonijiet ta' sostenn tekniku
tagħhom) għandha tibqa' fiċ-ċentru ta' kooperazzjoni
għas-sikurezza nukleari, filwaqt li l-kooperazzjoni mal-operaturi
tal-impjant nukleari teħtieġ tiġi kkunisdrata mill-ġdid
b'kunsiderazzjoni tal-prestazzjoni u r-riżultati tat-'stress tests' u
ċirkostanzi speċifiċi. 
Ir-rimi
ta' fjuwil użat, l-immaniġġjar tal-iskart,
id-diżattivazzjoni tal-istallazzjonijiet, ir-restawr ta' siti kisbu
iżjed rilevanza matul is-snin. Fil-futur il-kooperazzjoni f'dawn l-oqsma
għandha tiġi ttrattata bħala prijorità tal-programm. 
Il-prossimità
ġeografika tal-UE (inklużi pajjiżi ta' qabel l-adeżjoni u
l-viċinat tal-UE) għandha tibqa' prijorità iżda mhux l-uniku
kriterju f'deċiżjoni dwar programmi ta' kooperazzjoni taħt
strument futur. 
L-evoluzzjoni
tas-sitwazzjoni internazzjonali tqajjem ħtieġa ta' bidla fl-enfasi u
fil-prijoritajiet aktar milli bidla fil-kamp ta' applikazzjoni usa' ta'
kooperazzjoni dwar is-sikurezza nukleari.
1.5.4.     Koerenza u sinerġija
possibbli ma' strumenti rilevanti oħra
Għandha
tkun żgurata konsistenza mal-miżuri previsti fil-qasam
tal-mitigazzjoni tar-riskju kimiku, bijoloġiku, radjoloġiku u
nukleari (CBRN), fil-qafas tal-Istrument għall-Istabbiltà (IfS),
partikolarment dawk relatati ma' salvagwardji nukleari (inkluża
l-ġlieda kontra t-traffikar illeċitu ta' materjali nukleari u
radjoloġiku u l-kontroll tal-fruntieri) kif ukoll it-tħejjija
għall-emerġenzi.
1.6.        Id-dewmien u l-impatt
finanzjarju 
x Proposta/inizjattiva ta' perjodu
limitat 
–     
x Il-proposta/inizjattiva b'effett mill-2014 sal-2020 
–     
¨  Impatt finanzjarju minn SSSS sa SSSS 
¨ Proposta/inizjattiva ta' perjodu
illimitat
Implimentazzjoni b’perjodu ta' bidu minn SSSS
sa SSSS,
segwita minn operazzjoni fuq skala
sħiħa.
1.7.        Il-mod(i) ta' ġestjoni
previst(i)[13] 
x Ġestjoni diretta ċentralizzata mill-Kummissjoni 
x Ġestjoni indiretta ċentralizzata bid-delegazzjoni tal-kompiti ta' implimentazzjoni lil:
¨        aġenziji eżekuttivi 
¨        entitajiet imwaqqfa mill-Komunitajiet[14] 
x        entitajiet nazzjonali mis-settur pubbliku/entitajiet b'missjoni
ta' servizz pubbliku 
–     
¨  persuni fdati bl-implimentazzjoni ta' azzjonijiet speċifiċi
skont it-Titolu V tat-Trattat dwar l-Unjoni Ewropea u identifikati fl-att
bażiku rilevanti fi ħdan it-tifsira tal-Artikolu 49
tar-Regolament Finanzjarju 
x Ġestjoni kondiviża mal-Istati Membri 
x Tmexxija deċentralizzata ma' pajjiżi terzi 
x Ġestjoni konġunta ma' organizzazzjonijiet internazzjonali (IAEA)
Jekk huwa indikat aktar
minn metodu wieħed ta' ġestjoni, jekk jogħġbok ipprovdi
d-dettalji fit-taqsima tal-"Kummenti".
Kummenti 
Il-parti
l-kbira tal-proġetti u l-programmi tal-istrument se tkun immexxija minn
amministrazzjoni diretta ċentralizzata. Meta meħtieġ u xieraq se
tiġi kkunsidrata ġestjoni indiretta, konġunta jew kondiviża
biex titjieb l-effiċjenza tal-interventi, għal raġunijiet
politiċi, u loġistiċi; tal-aħħar b'mod partikolari
tista' tiġi applikata meta l-Istati Membri u/jew l-aġenziji
tagħhom jew l-Aġenzija Internazzjonali tal-Enerġija Atomika
(AIEA) ikunu diġà nedew jew qed iħejju biex iniedu azzjonijiet
simili.
2.           MIŻURI TA' ĠESTJONI 
2.1.        Regoli ta'
monitoraġġ u rappurtar 
Speċifika
l-frekwenza u l-kundizzjonijiet.
Is-sistemi
ta' monitoraġġ u evalwazzjoni tal-Kummissjoni Ewropea qegħdin
dejjem aktar jiffukaw fuq ir-riżultati. Dawn jinvolvu kompetenza ta'
persunal intern kif ukoll estern.
Task
Managers f'Delegazzjonijiet u Kwartieri ġenerali qegħdin kontinwament
jimmonitorjaw l-implimentazzjoni ta' proġetti u programmi b’diversi modi,
inkluż kulfejn possibbli permezz ta' żjarat fuq il-post. Il-monitoraġġ
jipprovdi informazzjoni prezzjuża dwar il-progress; jgħin
lill-maniġers biex jidentifikaw l-ostakli attwali u potenzjali, u biex
jieħdu azzjoni korrettiva.
Esperti
esterni, indipendenti huma kkuntrattati biex jivvalutaw il-prestazzjoni
tal-azzjonijiet esterni tal-UE permezz ta' tliet sistemi differenti. Dawn
il-valutazzjonijiet jikkontribwixxu għal akkontabbiltà, u għat-titjib
tal-interventi li għadhom għaddejjin; huma wkoll jitgħallmu
mill-esperjenza tal-imgħoddi biex jinformaw il-politiki u l-azzjonijiet
futuri. L-għodod kollha jużaw il-kriterji ta' evalwazzjoni
internazzjonalment rikonoxxuti tal-OECD-DAC inkluż l-impatt (potenzjali).
L-ewwelnett,
fuq il-livell tal-proġett, is-sistema tal-Monitoraġġ Orjentat
lejn ir-Riżultati ġestita mill-Kwartieri Ġenerali (ROM)
tipprovdi deskrizzjoni qasira u ffukata tal-kwalità ta' kampjun tal-interventi.
Bl-użu ta' metodoloġija strutturata u standardizzata ħafna,
l-esperti indipendenti tar-ROM jassennjaw gradi li jenfasizzaw il-punti tajbin
kif ukoll id-dgħufijiet tal-proġett u jagħtu
rakkomandazzjonijiet dwar kif tittejjeb l-effettività. 
L-evalwazzjonijiet
fuq il-livell tal-proġett, li huma ġestiti mid-delegazzjoni tal-UE
inkarigata mill-proġett, iwasslu analiżi fil-fond u aktar dettaljata,
u jgħinu l-maniġers tal-proġett li jtejbu l-interventi kontinwi
u jħejju dawk tal-ġejjieni. Esperti esterni, indipendenti
b'kompetenzi ġeografiċi u tematiċi huma mpjegati biex iwettqu
analiżi u jiġbru segwitu u evidenza mill-partijiet interessati
kollha, mhux l-inqas il-benefiċjarji finali.
Il-Kummissjoni
tmexxi wkoll evalwazzjonijiet strateġiċi tal-politiki tagħha,
minn ipprogrammar u strateġija għall-implimentazzjoni ta' interventi
f' settur speċifiku (bħal saħħa, edukazzjoni
eċċ), f'pajjiż jew reġjun, jew ta' strument speċifiku.
Dawn l-evalwazzjonijiet huma kontribut importanti għall-formulazzjoni
tal-politiki u t-tfassil tal-istrumenti u proġetti. Dawn
l-evalwazzjonijiet huma kollha ppubblikati fuq is-sit tal-Kummissjoni u
sommarju tas-sejbiet huwa inkluż fir-rapport annwali lill-Kunsill u
lill-Parlament Ewropew.
2.2.        Sistema ta' ġestjoni u
kontroll 
Il-miżuri
ffinanzjati taħt dan ir-Regolament għandhom jiġu implimentati
skont ir-Regolament Finanzjarju. 
F'każijiet
debitament ġustifikati, il-Kummissjoni tista' , skont l-Artikolu 54
tar-Regolament Finanzjarju, tiddeċiedi li tafda l-inkarigi ta' awtorità
pubblika, u b'mod partikolari l-inkarigi tal-implimentazzjoni tal-baġit,
lill-korpi msemmija fl-Artikolu 54(2)(ċ) tar-Regolament Finanzjarju,
jekk ikunu ta' reputazzjoni rikonoxxuta internazzjonalment, ikunu konformi ma'
sistemi ta' amministrazzjoni u kontroll rikonoxxuti internazzjonalment, u jkunu
sorveljati minn awtorità pubblika.
Skont
ir-Regolament Finanzjarju, il-miżuri ffinanzjati taħt dan
ir-Regolament jistgħu jiġu implimentati direttament mill-Kummissjoni,
b'ġestjoni kondiviża mal-Istati Membri jew indirettament billi tafda
kompiti ta' implimentazzjoni tal-baġit lil xi entitajiet jew persuni
elenkati fl-Artikolu 55 (1) il-punt c) tar-Regolament Finanzjarju. Dawn
l-entitajiet jew persuni jistgħu, taħt il-kondizzjonijiet
imniżżla fl-Artikolu 57 tar-Regolament Finanzjarju, ikunu
awtorizzati biex jużaw ir-regoli u l-proċeduri tal-għotja
tal-kuntratt tagħhom stess.
2.2.1.     Riskju(i) identifikat(i) 
L-ambjent tar-riskju
L-ambjent
operazzjonali tal-għajnuna taħt dan l-istrument hu kkaratterizzat
mir-riskji li ġejjin li ma jilħqux l-objettivi tal-istrument, ta'
ġestjoni finanzjarja subottimali u/jew ta' li ma jikkonformawx mar-regoli
applikabbli (żbalji ta' legalità u regolarità):
–              
instabilità ekonomika/politika u/jew diżastru
naturali jistgħu jwasslu għal diffikultajiet u dewmien fit-tfassil u
l-implimentazzjoni ta' interventi, partikolarment fi stati fraġli; 
–              
nuqqas ta' kapaċità amministrattiva u
istituzzjonali fil-pajjiżi msieħba jistgħu jwasslu għal
diffikultajiet u dewmien fit-tfassil u l-implimentazzjoni ta' interventi; 
–              
proġetti u programmi imxerrda
ġeografikament (li jkopru ħafna stati/territorji/reġjuni)
jistgħu joħolqu sfidi loġistiċi/ta' riżorsi
għall-monitoraġġ - partikolarment kwalunkwe ‘attivitajiet ta'
segwitu fuq il-post; 
–              
id-diversità tal-imsieħba
potenzjali/benefiċjarji bl-istrutturi u l-kapaċitajiet tal-kontroll
intern differenti tagħhom tista' titkisser u għalhekk tnaqqas
l-effettività u l-effiċjenza tar-riżorsi disponibbli tal-Kummissjoni
biex tappoġġja u tikkontrolla l-implimentazzjoni; 
–              
kwalità u kwantità fqira ta' dejta disponibbli dwar
ir-riżultati u l-impatt tal-għajnuna esterna/implimentazzjoni ta'
pjan nazzjonali għall-iżvilupp fil-pajjiżi imsieħba
jistgħu jfixklu l-abbiltà tal-Kummissjoni biex tirrapporta dwar
ir-riżultati u tkun responsabbli għalihom.
Livell mistenni ta' riskju ta' nuqqas ta' konformità mar-regoli
applikabbli
L-objettiv
ta' konformità għall-istrument hu li jżomm il-livell storiku ta'
riskju ta' non-konformità (rata ta' żbalji) għall-protafoll tad-DEVCO
li hu livell 'nett' ta' zbalji residwi ta' anqas minn 2% (fuq bażi
multiannwali wara li l-kontrolli u l-korrezzjonijiet kollha ppjanati jkunu saru
fuq il-kuntratti magħluqa). Dan tradizzjonalment jimplika firxa stmata ta'
żbalji ta' 2-5% f’termini ta' kampjun annwali aleatorju ta'
tranżazzjonijiet imwettqa mill-Qorti Ewropea tal-Awdituri għal
skopijiet ta' dikjarazzjoni annwali ta' assigurazzjoni (DAS). Id-DEVCO tqis li
dan huwa riskju baxx ta' non-konformità li jista' jinkiseb fir-rigward
tal-ambjent ta' riskju għoli tagħha u billi tqis il-piż
amministrattiv u l-effikaċja fl-ispejjeż meħtieġa
tal-kontrolli ta' konformità. 
2.2.2.     Il-metodu(i) tal-kontroll
previst(i) 
L-arkitettura tal-Kontroll Intern tad-DEVCO
Il-proċess
intern tal-kontroll/ġestjoni tad-DEVCO hu mfassal sabiex jipprovdi
assigurazzjoni raġonevoli dwar il-kisba tal-għanijiet fl-effettività
u l-effiċjenza tal-operazzjonijiet tiegħu, l-affidabilità
tar-rapportaġġ finanzjarju tiegħu u l-konformità mal-qafas
proċedurali u leġislattiv rilevanti.
L-effettività u l-effiċjenza
Biex
jiġu żgurati l-effettività u l-effiċjenza tal-operazzjonijiet
tiegħu (u biex jittaffa l-livell għoli ta' riskju fl-ambjent
tiegħu ta' għajnuna esterna), b'żieda mal-elementi kollha
tal-proċess ta' Politika u Ppjanar Strateġiku madwar il-Kummissjoni,
l-ambjent tal-awditjar intern u rekwiżiti oħra tal-Istandards
tal-Kontroll Intern tal-Kummissjoni, id-DEVCO se jibqa' jkollu qafas
maħdum speċifikament ta' ġestjoni ta' għajnuna operattiv
taħt l-istrumenti kollha tiegħu li jinkludi:
–              
Maniġment devolut tal-maġġoranza
tal-għajnuna esterna mid-delegazzjonijiet tal-UE fil-qasam;
–              
Linji ċari u formalizzati tar-responsabbiltà
finanzjarja (mill-Uffiċjal Awtorizzanti Ddelegat (Direttur Ġenerali)
permezz ta' sottodelegazzjoni minn uffiċjal Awtorizzanti Sottodelegat
(Direttur) fil-KĠ lill-Kap tad-Delegazzjoni;
–              
Rappurtar regolari minn delegazzjonijiet tal-UE
lill-KĠ (Rapporti dwar il-Maniġment tal-Għajnuna Esterna)
inkluża d-Dikjarazzjoni annwali ta' Assigurazzjoni mill-Kap
tad-Delegazzjoni;
–              
Dispożizzjoni ta' programm sostanzjali ta'
taħriġ għall-persunal kemm fil-KĠ u fid-delegazzjonijiet;
–              
Appoġġ u gwida sinjifikanti
tal-KĠ/Delegazzjoni (inkluż permezz tal-internet);
–              
Żjarat ta' 'verifika' lil delegazzjonijiet
'devoluti' kull 3 sa 6 snin;
Proġett
u programm għall-metodoloġija ta' maniġment ċikliku li
jinkludi: 
–              
Għodod għall-appoġġ tal-kwalità
għat-tfassil tal-intervent, il-metodu tal-konsenja, il-mekkaniżmu ta'
finanzjament, is-sistema tal-maniġment, il-valutazzjoni u
l-għażla tal-imsieħba implimentattivi tiegħu,
eċċ.
–              
Il-programm u l-maniġment tal-proġett,
il-monitoraġġ u l-għodod tal-irrappurtar għal
implimentazzjoni effettiva inklużi il-monitoraġġ estern regolari
fuq il-post tal-proġetti.
–              
Komponenti sinjifikanti ta' evalwazzjoni u
awditjar.
Rappurtar Finanzjarju u tal-Kontabbiltà
Id-DEVCO
se jkompli jaħdem biex jilħaq l-ogħla standards ta' rrappurtar
ta' kontabbiltà u dak finanzjarju bl-użu tas-sistema tal-Kummissjoni ta'
kontabilità bbażata fuq id-dovuti (ABAC) kif ukoll għodod
speċifiċi bħas-Sistema ta' Informazzjoni Komuni Relex (CRIS). 
B'rabta
mal-konformità mal-qafas leġiżlattiv u proċedurali rilevanti,
il-metodi ta' konformità u kontroll huma spjegati ċar fit-taqsima 2.3
(miżuri biex jipprevjenu l-frodi u l-irregolaritajiet).
2.3.        Miżuri li jipprevjenu
l-frodi u l-irregolaritajiet 
Minħabba
r-riskju għoli tal-ambjent li l-EuropeAid taħdem fih, is-sistemi
tagħha jeħtieġu li jantiċipaw okkorrenza sostanzjali ta'
żbalji potenzjali ta' konformità (irregolaritajiet)
fit-tranżazzjonijiet u jibnu livell għoli ta' kontrolli ta'
prevenzjoni, individwazzjoni u korrezzjoni mill-aktar kmieni possibbli
fil-proċess tal-ħlas. Fil-prattika dan ifisser li l-kontrolli
tal-konformità tal-EuropeAid se jagħmlu l-akbar enfasi fuq il-kontrolli
ex-ante fuq bażi multi-annwali kemm mill-awdituri esterni kif ukoll
mill-persunal tal-Kummissjoni fil-qasam, qabel il-ħlas finali
tal-proġett (filwaqt li xorta jsiru xi eżerċizzji ta' awditjar u
kontrolli ex-post), li jmorru lil hinn sew mis-salvagwardji finanzjarji mitluba
mir-Regolament Finanzjarju. Il-qafas tal-konformita tal-EuropeAid hu
magħmul fost l-oħrajn mill-komponenti sinifikanti li ġejjin:
Miżuri
preventivi
–              
Taħriġ obbligatorju ewlieni li jkopri
kwistjonijiet ta' frodi għall-persunal u l-awdituri tal-ġestjoni
tal-għajnuna;
–              
L-għoti ta' gwida (inkluż permezz
tal-internet) inkluż il-Gwida Prattika għal Kuntratti, u l-EuropeAid
Companion u l-Financial Management Toolkit (għall-imsieħba
implimentattivi);
–              
Valutazzjoni ex-ante li tiżgura li jkunu
fis-seħħ il-miżuri xierqa ta' kontra l-frodi li jipprevjenu u
jindividwaw frodi fil-ġestjoni tal-fondi tal-UE fl-awtoritajiet li
jamministraw fondi taħt ġestjoni konġunta u deċentralizzata);
–              
Skrinjar ex-ante tal-mekkaniżmi ta' kontra
l-frodi disponibbli fil-pajjiż imsieħeb bħala parti
mill-valutazzjoni tal-kriterju ta' eliġibbiltà tal-ġestjoni
tal-finanzi pubbliċi sabiex jasal l-appoġġ tal-baġit (i.e.
impenn attiv fil-ġlieda kontra l-frodi u l-korruzzjoni, awtoritajiet ta'
spezzjoni adegwata, kapaċità ġudizzjarja u rispons effiċjenti u
mekkaniżmi ta' sanzjoni);
–              
Il-Kummissjoni ffirmat l-Inizjattiva
għat-Trasparenza fl-Għajnuna Internazzjonali (IATI) f'Akkra fl-2008,
u qablet fuq standard għal trasparenza fl-għajnuna li jiżgura dejta
aktar fil-ħin, dettaljata u regolari fuq il-flussi tal-għajnuna u
d-dokumenti. 
–              
Il-Kummissjoni
mill-14 ta' Ottubru 2011 qed timplimenta l-ewwel fażi
tal-istandard tal-IATI għall-pubblikazzjoni tal-informazzjoni dwar
it-trasparenza tal-għajnuna qabel il-forum ta' Livell Għoli dwar
l-Effettività tal-Għajnuna li jmiss f’Busan f’Novembru 2011. Barra minn
hekk, il-Kummissjoni se taħdem f'kooperazzjoni mal-Istati Membri tal-UE
fuq applikazzjoni konġunta bbażata fuq il-web msejħa TR-AID li
tittrasforma d-dejta tal-għajnuna tal-UE pprovduta permezz tal-IATI u
sorsi oħra f'informazzjoni aktar faċli biex wieħed jużaha.
Miżuri
ta' indivwazzjoni u dawk korrettivi
–              
Eżerċizzji ta' awditjar u verifiki
esterni (kemm dawk mandatorji kif ukoll dawk ibbażati fuq ir-riskju) inkluża
l-Qorti Ewropea tal-Awdituri;
–              
Kontrolli retrospettivi (fuq il-bażi ta'
riskju) u l-irkupri;
–              
Is-sospensjoni tal-finanzjament tal-UE fejn hemm
każ serju ta' frodi, inkluż korruzzjoni fuq skala kbira, sakemm
l-awtoritajiet ikunu ħadu azzjoni xierqa bil-ħsieb li jiġu
kkorreġuti u pprevenuti każijiet ta' frodi bħal dawn
fil-ġejjieni.
EuropeAid
se tfassal ulterjorment l-istrateġija tagħha ta' kontra l-frodi skont
l-strateġija l-ġdida ta' kontra l-frodi tal-Kummissjoni (CAFS)
adottata fl-24 ta' Ġunju 2011 sabiex tiżgura fost l-oħrajn li:
–              
l-kontrolli interni relatati ta' kontra l-frodi
tal-EuropeAid ikunu totalment allinjati mal-CAFS; 
–              
l-approċċ tal-ġestjoni tar-riskju
tal-frodi tal-EuropeAid ikun mmirat biex jidentifika żoni ta' riskju ta'
frodi u reazzjonijiet adegwati;
–              
is-sistemi użati għall-infiq tal-fondi
tal-UE f’pajjiżi terzi jgħinu biex id-dejta rilevanti tinġabar
bil-ħsieb li din id-dejta tinforma lill-ġestjoni tar-riskju ta' frodi
(eż. il-finanzjament doppju);
–              
fejn meħtieġ, jistgħu jiġu
stabbiliti gruppi ta' netwerking u għodod xierqa tal-IT ddedikati biex
janalizzaw każijiet ta' frodi marbuta mas-settur tal-għajnuna
esterna.
2.4         Stima tal-ispejjeż u
l-benefiċċji tal-kontrolli
Għall-portafoll
kollu tal-EuropeAid b'mod ġenerali, l-ispejjeż tal-maniġment/kontroll
intern jitilgħu għal stima ta' madwar EUR 658 miljun
f'impenji fl-ippjanar tal-baġit 2014-2020. Din iċ-ċifra tinkludi
l-ġestjoni tal-EDF li topera b'mod integrat fi ħdan l-istruttura
tal-maniġment tal-EuropeAid. Dawn l-ispejjeż "mhux operattivi"
jirrappreżentaw madwar 6,4% tal-istima medja annwali ta' EUR10.2
biljuni ppjanati għall-impenn ġenerali (operazzjonali +
amministrattiv) mill-EuropeAid fuq portafoll tan-nefqa tagħha iffinanzjat
mill-baġit ġenerali tal-UE u tal-Fond Ewropew għall-Iżvilupp
għall-perijodu 2014-2020. 
Dawn
l-ispejjeż tal-maniġment jikkunsidraw il-persunal kollu tal-EuropeAid
fil-KĠ u fid-Delegazzjonijiet, l-infrastruttura, l-ivvjaġġar,
it-taħriġ, is-sorveljanza, u l-kuntratti tal-evalwazzjoni u
tal-awditjar (inklużi dawk imnedija mill-benefiċjarji).
EuropeAid
qed tippjana biex maż-żmien tnaqqas il-proporzjon tal-attivitajiet
ta' ġestjoni/dawk operazzjonali skont arranġamenti mtejba u
ssimplifikati ta' strumenti ġodda, il-bini fuq bidliet aktarx jaqgħu
taħt ir-Regolament Finanzjarju rivedut. Il-benefiċċji ewlenin
ta' dawn l-ispejjeż ta' ġestjoni huma rrealizzati f’termini
tal-ilħuq tal-għanijiet ta' politika, użu effiċjenti u
effettiv tar-riżorsi, u l-eżerċizzju ta' miżuri robusti
preventivi effettivi u verifiki oħra biex jiżguraw l-użu legali
u regolari tal-fondi.
Filwaqt
li se jkompli jiġi segwit it-titjib fin-natura u fl-immirar
tal-attivitajiet ta' ġestjoni u kontrolli tal-konformità fir-rigward
tal-portafoll, dawn l-ispejjeż huma globalment meħtieġa biex
effettivament u effiċjentement jintlaħqu l-għanijiet
tal-istrumenti f’riskju minimu ta' non-konformità (taħt it-2% żball
residwali). Huma notevolment inqas mir-riskji involuti fit-tneħħija
jew it-tnaqqis ta' kontrolli interni f'din ż-żona ta' riskju
għoli. 
3.           IMPATT FINANZJARJU STMAT
TAL-PROPOSTA/INIZJATTIVA 
3.1.        Intestatura/i tal-qafas
finanzjarju multiannwali u l-linja/i tal-baġit tan-nefqa affettwata/i 
·      Linji tal-baġit tan-nefqa eżistenti 
Fl-ordni skont l-intestaturi tal-qafas finanzjarju
multiannwali u l-linji baġitarji:
 Intestatura tal-qafas finanzjarju multiannwali || Intestatura tal-baġit || Tip ta' nefqa || Kontribuzzjoni 
 Numru 19 06 04 Assistenza fis-settur nukleari || AD/AMD ([15]) || mill- pajjiżi tal-EFTA[16] || minn pajjiżi kandidati[17] || minn pajjiżi terzi || fi ħdan it-tifsira tal-Artikolu 18(1)(aa) tar-Regolament Finanzjarju 
   || Numru 19 06 04 01 || AD || LE || LE || LE ||   
·      Il-linji l-ġodda tal-baġit mitluba MHUX APPLIKABBLI 
Fl-ordni ta' intestaturi tal-qafas finanzjarju
multiannwali u ta' linji tal-baġit.
 Intestatura tal-qafas finanzjarju multiannwali || Intestatura tal-baġit || Tip ta' nefqa || Kontribuzzjoni 
 Numru [Intestatura……………………………………..] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || fi ħdan it-tifsira tal-Artikolu 18(1)(aa) tar-Regolament Finanzjarju 
   || [XX.YY.YY.YY]   ||   || IVA/LE || IVA/LE || IVA/LE || IVA/LE 
3.2.        Stima tal-impatt fuq in-nefqa

3.2.1.     Sommarju tal-impatt stmat fuq in-nefqa 
                EUR miljuni (sa 3 postijiet deċimali)
 Intestatura tal-qafas finanzjarju multiannwali: ||   || Assistenza fis-Settur tas-Sikurezza Nukleari 
 DĠ: <…….> ||   ||   || Sena N[18] 2014 || Sena N+1 2015 || Sena N+2 2016 || Sena N+3 2017 || Sena N+4 2018 || Sena N+5 2019 || Sena N+6 2020 || L-AMMONT TOTALI 
  Approprjazzjonijiet operattivi ||   ||   ||   ||   ||   ||   ||   ||   
 L-Istrument għall-Kooperazzjoni għas-Sikurezza nukleari (19.06.04) || Impenji || (1) || 83,584 || 85,277 || 86,970 || 88,763 || 90,478 || 92,348 || 94,241 || 621,661 
 Pagamenti || (2) || 0,581 || 38,592 || 59,602 || 69,624 || 76,548 || 84,636 || 81,649 || 411,232 
 Approprjazzjonijiet ta' natura amministrattiva  [19] ||   ||   ||   ||   ||   ||   ||   ||   
 Numru tal-linja tal-baġit 19.0104 06 ||   || (3) || 1,316 || 1,323 || 1,330 || 1,337 || 1,422 || 1,352 || 1,359 || 9,439 
 TOTAL approprjazzjonijiet għad-DĠ <….> || Impenji || =1+1a +3 || 84,900 || 86,600 || 88,300 || 90,100 || 91,900 || 93,700 || 95,600 || 631,100 
 Pagamenti || =2+2a +3 || 1,897 || 39,915 || 60,932 || 70,961 || 77,970 || 85,988 || 83,008 || 420,671 
  TOTAL approprjazzjonijiet operattivi || Impenji || (4) || 83,584 || 85,277 || 86,970 || 88,763 || 90,478 || 92,348 || 94,241 || 621,661 
 Pagamenti || (5) || 0,581 || 38,592 || 59,602 || 69,624 || 76,548 || 84,636 || 81,649 || 621,661 
  TOTAL ta' approprjazzjonijiet ta' natura amministrattiva ffinanzjati mill-pakkett ta' programmi speċifiċi || (6) || 1,316 || 1,323 || 1,330 || 1,337 || 1,422 || 1,352 || 1,359 || 9,439 
 TOTAL approprjazzjonijiet taħt l-INTESTATURA <4> tal-qafas finanzjarju multiannwali || Impenji || =4+ 6 || 84,900 || 86,600 || 88,300 || 90,100 || 91,900 || 93,700 || 95,600 || 631,100 
 Pagamenti || =5+ 6 || 1,897 || 39,915 || 60,932 || 70,961 || 77,970 || 85,988 || 83,008 || 420,671 
Jekk aktar minn intestatura waħda hija affettwata
mill-proposta / inizjattiva: Mhux applikabbli
  TOTAL approprjazzjonijiet operattivi || Impenji || (4) ||   ||   ||   ||   ||   ||   ||   ||   
 Pagamenti || (5) ||   ||   ||   ||   ||   ||   ||   ||   
  TOTAL ta' approprjazzjonijiet ta' natura amministrattiva ffinanzjati mill-pakkett ta' programmi speċifiċi || (6) ||   ||   ||   ||   ||   ||   ||   ||   
 TOTAL approprjazzjonijiet taħt l-INTESTATURI 1 sa 4 tal-qafas finanzjarju multiannwali (Ammont ta' referenza) || Impenji || =4+ 6 ||   ||   ||   ||   ||   ||   ||   ||   
 Pagamenti || =5+ 6 ||   ||   ||   ||   ||   ||   ||   ||   
 Intestatura tal-qafas finanzjarju multiannwali: || 5 || “ Nefqa amministrattiva ” 
EUR miljuni (sa 3 postijiet deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N + 4 2018 || Sena N + 5 2019 || Sena N + 6 2020 || L-AMMONT TOTALI 
 DĠ: <…….> || 
  Riżorsi Umani || 2,440 || 2,415 || 2,391 || 2,367 || 2,367 || 2,367 || 2,367 || 16,716 
  Nefqa amministrattiva oħra || 0,368 || 0,340 || 0,335 || 0,335 || 0,335 || 0,335 || 0,335 || 2,383 
 TOTAL DĠ <….> || Approprjazzjonijiet || 2,808 || 2,756 || 2,726 || 2,702 || 2,702 || 2,702 || 2,702 || 19,099 
 TOTAL approprjazzjonijiet taħt l-INTESTATURA 5 tal-qafas finanzjarju multiannwali || (Impenji totali = Pagamenti totali) || 2,808 || 2,756 || 2,726 || 2,702 || 2,702 || 2,702 || 2,702 || 19,099 
EUR miljuni (sa 3 postijiet deċimali)
   ||   ||   || Sena N 2014 || Sena N+1 2015 || Sena N+2 2016 || Sena N+3 2017 || Sena N + 4 2018 || Sena N + 5 2019 || Sena N + 6 2020 || L-AMMONT TOTALI 
 TOTAL approprjazzjonijiet taħt l-INTESTATURI 1 sa 5 tal-qafas finanzjarju multiannwali || Impenji || 87,708 || 89,356 || 91,026 || 92,802 || 94,602 || 96,402 || 98,302 || 650,199 
 Pagamenti || 4,705 || 42,671 || 63,658 || 73,663 || 80,672 || 88,690 || 85,710 || 439,770 
3.2.2.     Impatt stmat fuq
l-approprjazzjonijiet operattivi ¨            Il-proposta/inizjattiva ma teħtieġx l-użu
ta' approprjazzjonijiet operattivi 
x        Il-proposta/inizjattiva teħtieġ l-użu tal-approprjazzjonijiet
operattivi, kif spjegat hawn taħt:
L-approprjazzjonijiet għall-impenji f’miljuni ta'
EUR (sa 3 punti deċimali)
 Indika l-għanijiet u l-outputs   ò ||   ||   || 2014 || 2015 || 2016 || 2017 || 2018 || 2019 || 2020 || L-AMMONT TOTALI 
 OUTPUTS 
 Tip ta' output[20] || Spiża medja tal-output || Numru ta' outputs || Kost || Numru ta' outputs || Kost || Numru ta' outputs || Kost || Numru ta' outputs || Kost || Numru ta' outputs || Kost || Numru ta' outputs || Kost || Numru ta' outputs || Kost || Numru totali ta' riżultati || Total Spiża 
 OBJETTIV SPEĊIFIKU Nru 1[21] Il-promozzjoni ta' kultura effettiva ta' sikurezza nukleari u l-implimentazzjoni tal-ogħla standards ta' sikurezza nukleari u protezzjoni mir-radjazzjoni. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-objettiv speċifiku Nru 1 ||   || 25,08 ||   || 25,58 ||   || 26,09 ||   || 26,63 ||   || 27,14 ||   || 27,70 ||   || 28,27 ||   || 186,50 
 OBJETTIV SPEĊIFIKU Nru 2: Ġestjoni responsabbli u sikura ta' fjuwil użat u skart radjuattiv, diżattivazzjoni u rimedjazzjoni ta' dawk li kienu siti nukleari u stallazzjonijiet; ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   || - Output ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-għan speċifiku Nru 2 ||   || 54,33 ||   || 55,43 ||   || 56,53 ||   || 57,70 ||   || 58,81 ||   || 60,03 ||   || 61,26 ||   || 404,08 
 OBJETTIV SPEĊIFIKU Nru 3: It-twaqqif tal-oqfsa u l-metodoloġiji għall-applikazzjoni ta' salvagwardji effiċjenti u effettivi ta' materjali nukleari f'pajjiżi terzi. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-għan speċifiku Nru 3 ||   || 4,18 ||   || 4,26 ||   || 4,35 ||   || 4,44 ||   || 4,52 ||   || 4,62 ||   || 4,71 ||   || 31,08 
 IL-KOST TOTALI ||   || 83,58 ||   || 85,28 ||   || 86,97 ||   || 88,76 ||   || 90,48 ||   || 92,35 ||   || 94,24 ||   || 621,66 
N.B. Għandu jkun enfasizzat li
l-analiżi skont l-għanijiet speċifiċi u l-allokazzjonijiet
tagħhom fost outputs tista' biss, f'dan l-istadju, tkun indikattiva.
Għalhekk l-outputs huma bbażati fuq stimi inizjali u ġew ippreżentati
biex jagħtu spjega.
3.2.3.     L-impatt stmat fuq
l-approprjazzjonijiet ta' natura amministrattiva
3.2.3.1.  Ġabra fil-qosor 
¨        Il-proposta/inizjattiva ma teħtieġx l-użu
tal-approprjazzjonijiet amministrattivi 
x        Il-proposta/inizjattiva teħtieġ l-użu
tal-approprjazzjonijiet amministrattivi, kif spjegat hawn taħt:
EUR miljuni (sa
3 postijiet deċimali)
   || 2014[22] || 2015 || 2016 || 2107 || 2018 || 2019 || 2020 || L-AMMONT TOTALI 
 INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||   
 Riżorsi Umani || 2,440 || 2,415 || 2,391 || 2,367 || 2,367 || 2,367 || 2,367 || 16,716 
 Nefqa amministrattiva oħra || 0,368 || 0,340 || 0,335 || 0,335 || 0,335 || 0,335 || 0,335 || 2,383 
 Subtotal tal-INTESTATURA 5 tal-qafas finanzjarju multiannwali || 2,808 || 2,756 || 2,726 || 2,702 || 2,702 || 2,702 || 2,702 || 19,099 
 Barra l-INTESTATURA 5 [23]tal-qafas finanzjarju multiannwali ||   ||   ||   ||   ||   ||   ||   ||   
 Riżorsi Umani || 0,968 || 0,968 || 0,968 || 0,968 || 0,968 || 0,968 || 0,968 || 6,778 
 Nefqa oħra ta' natura amministrattiva || 0,348 || 0,355 || 0,362 || 0,369 || 0,453 || 0,384 || 0,391 || 2,661 
 Subtotal barra l-INTESTATURA 5 tal-qafas finanzjarju multiannwali || 1,316 || 1,323 || 1,330 || 1,337 || 1,422 || 1,352 || 1,359 || 9,439 
 L-AMMONT TOTALI || 4,124 || 4,079 || 4,056 || 4,039 || 4,124 || 4,054 || 4,062 || 28,538 
3.2.3.2.  Ir-rekwiżiti stmati ta'
riżorsi umani 
¨        Il-proposta/inizjattiva ma teħtieġx l-użu ta'
riżorsi umani 
x        Il-proposta/inizjattiva teħtieġ l-użu
tar-riżorsi umani, kif spjegat hawn taħt:
L-istima għandha tiġi espressa
f'ammonti sħaħ (jew sa massimu ta' post deċimali wieħed)
   || Sena N 2014 || Sena N+1 2015 || Sena N+2 2016 || Sena N+3 2017 || Sena N + 4 2018 || Sena N + 5 2019 || Sena N + 6 2020 
 Karigi tal-pjan ta' stabiliment (uffiċjali u aġenti temporanji) 
 Assistenza fis-settur nukleari 01 01 01 (Kwartieri Ġenerali u l-Uffiċċji tar-Rappreżentanza tal-Kummissjoni) || 18,5 || 18,4 || 18,2 || 18,0 || 18,0 || 18,0 || 18,0 
 Assistenza fis-settur nukleari 01 01 02 (Delegazzjonijiet) ||   ||   ||   ||   ||   ||   ||   
 Assistenza fis-Settur Nukleari 01 05 01 (Riċerka indiretta) ||   ||   ||   ||   ||   ||   ||   
 10 01 05 01 (Riċerka diretta) ||   ||   ||   ||   ||   ||   ||   
 Assistenza fis-Settur Nukleari 01 02 01 (CA, INT, SNE mill-"pakkett globali") || 1,3 || 1,2 || 1,2 || 1,2 || 1,2 || 1,2 || 1,2 
 Assistenza fis-Settur Nukleari 01 02 02 (CA, INT, JED, LA u SNE fid-delegazzjonijiet) ||   ||   ||   ||   ||   ||   ||   
 Assistenza fis-settur nukleari 01 04 yy[24] || - fil-Kwartieri ġenerali[25] || 17,3 || 16,9 || 16,6 || 16,3 || 15,9 || 15,6 || 15,3 
 - fid-delegazzjonijiet ||   ||   ||   ||   ||   ||   ||   
 Assistenza fis-Settur Nukleari 01 05 02 (CA, INT, SNE - Riċerka indiretta) ||   ||   ||   ||   ||   ||   ||   
 10 01 05 02 (CA, INT, SNE għar-Riċerka diretta) ||   ||   ||   ||   ||   ||   ||   
 Linji tal-baġit oħra (speċifika) ||   ||   ||   ||   ||   ||   ||   
 L-AMMONT TOTALI || 37,0 || 36,5 || 36,0 || 35,5 || 35,1 || 34,8 || 34,5 
Il-ħtiġijiet
għal riżorsi umani se jiġu koperti permezz tal-persunal
mid-DĠ li diġà huma assenjati għall-immaniġġjar
tal-azzjoni u/jew ġew allokati mill-ġdid fi ħdan id-DĠ,
flimkien, jekk dan ikun meħtieġ, ma' kwalunkwe allokazzjoni
addizzjonali li tista' tingħata lid-DĠ maniġerjali skont
il-proċedura annwali ta' allokazzjoni u fid-dawl tal-limiti tal-baġit
eżistenti.
Deskrizzjoni
tal-kompiti li għandhom jitwettqu:
 Uffiċjali u aġenti temporanji ||   
 Persunal estern ||   
3.2.4.     Kompatibbiltà mal-qafas
finanzjarju multiannwali attwali 
x        Il-proposta/inizjattiva hija kompatibbli mal-qafas finanzjarju
multiannwali attwali.
¨        Il-proposta/inizjattiva tinvolvi programmar mill-ġdid
tal-intestatura rilevanti fil-qafas finanzjarju multiannwali.
Spjega xi programmar mill-ġdid huwa
meħtieġ, billi tispeċifika l-linji tal-baġit
ikkonċernati u l-ammonti korrispondenti.
¨        Il-proposta/inizjattiva teħtieġ l-applikazzjoni
tal-istrument ta' flessibbiltà jew reviżjoni tal-qafas finanzjarju
multiannwali[26].
Spjega x’inhu meħtieġ, u speċifika
l-intestaturi u l-linji baġitarji konċernati u l-ammonti korrispondenti.
3.2.5.     Il-kontribuzzjonijiet
tal-parti terza MHUX APPLIKABBLI
Il-proposta/inizjattiva ma tipprevedix
il-kofinanzjament minn partijiet terzi 
Il-proposta/inizjattiva tipprovdi
għall-kofinanzjament stmat hawn isfel:
Approprjazzjonijiet f’miljuni ta' EUR (sa 3 punti
deċimali)
   || Sena N || Sena N+1 || Sena N+2 || Sena N+3 || ...daħħal is-snin kollha li jkunu meħtieġa biex turi kemm idum l-impatt (ara l-punt 1.6) || Total 
 Speċifika l-entità ta' kofinanzjament ||   ||   ||   ||   ||   ||   ||   ||   
 TOTAL ta' approprjazzjonijiet kofinanzjati ||   ||   ||   ||   ||   ||   ||   ||   
3.3.        Impatt stmat fuq id-dħul
(MHUX APPLIKABBLI)
¨        Il-proposta/inizjattiva ma għandhiex impatt finanzjarju
fuq id-dħul.
¨        Il-proposta/inizjattiva għandha l-impatt finanzjarju li
ġej:
¨ fuq ir-riżorsi proprji 
¨ fuq id-dħul mixxellanju 
EUR miljuni (sa 3 postijiet deċimali)
 Linja baġitarja tad-dħul: || Approprazzjonijiet disponibbli għas-sena baġitarja li għaddejja bħalissa || Impatt tal-proposta/inizjattiva[27] 
 Sena N || Sena N+1 || Sena N+2 || Sena N+3 || … daħħal kemm tista' kolonni skont il-ħtieġa sabiex turi l-perjodu tal-impatt (ara l-punt 1.6) 
 Artikolu …………. ||   ||   ||   ||   ||   ||   ||   ||   
Għal dħul
mixxellanju assenjat, speċifika l-linja/i baġitarja/i tal-infiq
affetwata/i.
Speċifika l-metodu
għall-kalkolu tal-impatt fuq id-dħul.
[1]               EDF, Fond tal-Klima u l-Biodiversità Globali u Riżerva
għal Għajnuna ta' Emerġenza huma addizzjonali għal dan u
jibqgħu barra mill-baġit tal-UE.
[2]               ĠU C , , p. .
[3]               ĠU L 81, 22.3.2007, p. 1–10
[4]               ĠU L 318, 11.12.1999, p. 20. 
[5]               ĠU L 185, 16.7.2005, p. 33.
[6]               ĠU L 172, 2.7.2009, p. 18.
[7]               ĠU L 199, 2.8.2011, p. 48.
[8]               ĠU L 55, 28.2.2011, p. 13.
[9]               Il-kriterji jikkunsidraw il-Konklużjonijiet
tal-Kunsill dwar assistenza lil pajjiżi terzi fil-qasam tas-sikurezza u
s-sigurtà nukleari (l-2913 laqgħa tal-Kunsill tat-Trasport,
it-Telekomunikazzjonijiet u l-Enerġija, Brussell,
id-9 ta' Diċembru 2008).
[10]             Dan għandu jqis il-Ġrajjiet Importanti
fl-Iżvilupp tal-Infrastruttura Nazzjonali għall-Enerġija
Nukleari (id-dokument serjet tal-IAEA dwar l-Enerġija Nukleari Ng-G-3.1)
[11]             ABM: Activity-Based Management [Immaniġġjar
Abbażi ta' Attività] – ABB: Ibbaġġitjar Ibbażat fuq
l-Attività.
[12]             Kif imsemmi fl-Artikolu 49(6)(a) jew (b)
tar-Regolament Finanzjarju.
[13]             Id-dettalji tal-modi ta' ġestjoni u r-referenzi
għar-Regolament Finanzjarju jistgħu jinstabu fuq il-websajt
tal-Baġit: http://www.cc.cec/budg/man/budgmanag/budgmanag_en.html
[14]             Kif imsemmi fl-Artikolu 185 tar-Regolament Finanzjarju.
[15]             AD= Approprjazzjonijiet differenzjati / AMD=
Approprjazzjonijiet mhux differenzjati
[16]             EFTA: Assoċjazzjoni Ewropea tal-Kummerċ
Ħieles. 
[17]             Il-pajjiżi kandidati u, fejn applikabbli,
pajjiżi li huma kandidati potenzjali mill-Balkani tal-Punent.
[18]             Is-Sena N hija s-sena li fiha tibda l-implimentazzjoni
tal-proposta/inizjattiva.
[19]             Assistenza u nefqa teknika u/jew amministrattiva
b'appoġġ għall-implimentazzjoni ta' programmi u/jew azzjonijiet
tal-UE (li qabel kienu linji "BA"), riċerka indiretta,
riċerka diretta
[20]             L-outputs huma prodotti u servizzi li għandhom
jiġi fornuti (p.e.: Numru ta' skambji ta' studenti ffinanzjati, numru ta'
kilometri ta' toroq mibnija, eċċ.).
[21]             Kif deskritti fis-Sezzjoni 1.4.2. “Għan(ijiet)
speċifiku/ċi…”
[22]             Is-Sena N hija s-sena li fiha tibda l-implimentazzjoni
tal-proposta/inizjattiva.
[23]             Assistenza u nefqa teknika u/jew amministrattiva
b'appoġġ għall-implimentazzjoni ta' programmi u/jew azzjonijiet
tal-UE (li qabel kienu linji "BA"), riċerka indiretta,
riċerka diretta
[24]             Anqas mil-limitu stabbilit għall-persunal estern minn
approprjazzjonijiet operazzjonali (ex linji "BA").
[25]             Essenzjament għal Fondi Sturutturali, il-Fond
Agrikolu Ewropew għall-Iżvilupp Rurali (FAEŻR) u l-Fond Ewropew
għas-Sajd (FES).
[26]             Ara l-punti 19 u 24 tal-Ftehim Interistituzzjonali.
[27]             Fir-rigward tar-riżorsi proprji tradizzjonali (dazji
doganali, dazji fuq iz-zokkor), l-ammonti indikati għandhom ikunu ammonti
netti, jiġifieri ammonti grossi wara t-tnaqqis ta' 25% tal-imposti
tal-ġbir.